NBS: Novi uspeh - Moody"s povećala kreditni rejting Srbije\nNBS: Novi uspeh – Moody“s povećala kreditni rejting Srbije\nTanjug 13. marta 2021. 07:25\nBEOGRAD – Rejting agencija Moody“s povećala je kreditni rejting Srbije s Ba3 na Ba2, uprkos globalnim uslovima koje je obeležila pandemija virusa Covid19, saopšteno je sinoć iz Narodne banke Srbije (NBS).\nAgencija Moody“s je odmah odredila i stabilne izglede za dalje povećanje rejtinga Srbije.\nAgencija Moody“s ocenjuje da je srpska ekonomija pokazala otpornost u uslovima pandemije, i da ima dobre izglede za ekonomski rast i u srednjem roku.\nKao faktore boljeg rejtinga zemlje Moody“s navodi i adekvatan nivo deviznih rezervi Srbije, povećanu ekonomsku diversifikaciju i smanjene fiskalne rizike. Politička stabilnost i uspešno sprovođenje reformi, kao i stabilan bankarski sistem Srbije, jesu među važnim faktorima koji Srbiju približavaju investicionom rejtingu.\n„Ovakva odluka agencije Moody“s jeste još jedna potvrda ispravnosti ekonomske politike koju vodimo u Srbiji za bolji životni standard naših građana i za pozicioniranje Srbije kao odlične investicione destinacije“, istakla je guverner Narodne banke Srbije Jorgovanka Tabaković povodom odluke agencije.\nAnalizirajući odluku agencije Moody“s, guverner naglašava da je agencija, između ostalog, prepoznala ekonomske rezultate koje je Srbija ostvarila u 2020. godini.\n„U do sada najtežim međunarodnim okolnostima, uspeli smo da izbegnemo pad industrijske proizvodnje i da smanjenje izvoza i ukupnog BDP-a svedemo na minimum, uz očuvanje stope nezaposlenosti na jednocifrenom nivou“, istakla je guvernerka.\n„Međutim, ne treba zaboraviti šta su bili ključni preduslovi ovakvih rezultata. To su puna makroekonomska, finansijska i fiskalna stabilnost, čiji je jedan od ključnih stubova stabilnost kursa dinara, koju smo očuvali uprkos do sada najvećim izazovima. Činjenica da agencija Moody“s u svom izveštaju naglašava da je Srbija zemlja niskog političkog rizika, što jeste jedan od ključnih faktora povećanja rejtinga, takođe govori koliko je ukupna stabilnost stub održivog rasta“, podsetila je guverner.\n„Zahvaljujući velikom broju investicionih projekata iz različitih zemalja u prethodnim godinama, Srbija je čak i u godini kakva je bila 2020, značajno povećala robni izvoz ka Kini, SAD i Turskoj, kao i ka zemljama EU koje nisu članice zone evra, poput Poljske, Mađarske, Rumunije i Češke. Time je gotovo u celosti kompenzovano smanjenje tražnje za našim izvozom iz zemalja EU koje su najteže pogođene pandemijom, što potvrđuje opravdanost našeg strateškog opredeljenja za diversifikaciju tržišta, investitora i projekata“, navela je guvernerka.\nU oceni fiskalnih kretanja, agencija Moody“s ističe i da su, uprkos najvećem paketu ekonomske pomoći u regionu, fiskalni pokazatelji Srbije u 2020. godini ostali povoljniji od zemalja sa Ba kreditnim rejtingom, a prema njihovoj oceni, ostaće povoljniji i u narednim godinama, uprkos novom paketu ekonomske pomoći privredi i stanovništvu.\nKada je reč o ekonomskom rastu, agencija Moody“s ističe da su odgovorno vođenje ekonomske politike u ranijem periodu i kreiran prostor za obiman paket ekonomskih mera, dali ključan doprinos otpornosti srpske ekonomije, koja je u 2020. godini zabeležila pad od svega 1,0%.\nZa 2021, agencija Moody“s u svom izveštaju navodi da očekuje stopu ekonomskog rasta od 4,7%, koja će biti podržana uspešnim procesom vakcinacije i sa tim povezanom normalizacijom ekonomskih prilika, kao i povećanjem državnih investicija i donošenjem novog paketa mera fiskalne podrške.\n„Kretanje BDP-a Srbije u 2020. godini bilo je u skladu sa projekcijama Narodne banke Srbije, jer pratimo i sagledavamo kretanja pomoću velikog broja pokazatelja. U uslovima još uvek aktuelne pandemije na globalnom nivou, a očuvanjem pune stabilnosti u svakom pogledu, odgovornim vođenjem ekonomske politike i daljim povećanjem investicija, Srbija će u ovoj godini zabeležiti stopu rasta BDP-a od 5% do 6%, što znači da će biti u grupi retkih zemalja koje će već u toku ove godine da dostignu pretkrizni nivo“, zaključuje guverner.\nMoody“s navodi i da snažne javne finansije, čije se očuvanje očekuje i u narednom periodu, mogu biti jedan od faktora daljeg povećanja kreditnog rejtinga Srbije.\n„Odluka rejting agencije Moody“s, visok priliv stranih direktnih investicija, povoljni uslovi po kojima se Srbija finansira na međunarodnom tržištu i odličan pristup tom tržištu, potvrđuju da investitori prepoznaju Srbiju kao zemlju sa odličnom perspektivom rasta u srednjem roku. Pokazuje i da investitori vide Srbiju kao zemlju koja sprovođenjem reformi povećava otpornost ekonomije da odgovori na izazove iz međunarodnog okruženja. Još važnije, činjenica da smo kroz brojne i obimne mere sačuvali proizvodne kapacitete i radna mesta, i da smo sačuvali stabilnost, pokazuje da ćemo uvek biti uz naše ljude i privredu, u svim uslovima. To podrazumeva i rad na daljem povećanju kreditnog rejtinga Srbije, koje Srbija i njeni građani rezultatima zaslužuju, a koje znači i nova radna mesta i veće plate za naše građane“, zaključuje guverner.


Japanski menadžment | studenti.rs\nPočetna Skripte Menadžment Japanski menadžment\nObjavio Andjela Dencic00 04. april 2014. Prijavi dokument\nU velikoj meri japanski industrijski i ekonomski uspeh leži u homogenoj kulturi i visokim standardima u obrazovanju. Japanski istraživači i analitičari ovog uspeha tvrde da je ovakvo objašnjenje previše jednostavno.\nU suštini japanska industrijska kultura leži na mikroelektronici i automobilskoj industriji dok se japanska industrijska karakteriše fleksibilnošću, adaptivnošću i timskim radom.\nKada je reč o japanskoj proizvodnji ona se zasniva na asembliranju komponenti gde se spajaju koncept „just-in-time“, podela rada među timovima i optimalan razmeštaj raspoloživih resursa.\nJapanska industrijska kultura je usmerena prema uslužnim delatnostima, kvalitetu i održavanju.\n1.0. INDUSTRIJSKA KULTURA JAPANA\nU Japanu međuljudski odnosi nisu ograničeni samo na funkcije zaposlenih za vreme rada. Ovi odnosi idu mnogo dalje i prenose se i u arenu socijalnih odnosa. Međutim poslednjih godina dolazi do promena, odnosno muška dominacija slabi kada je u pitanju industrijska kultura Japana posebno, među mlađim generacijama.\nŽene zahtevaju od svojih muževa da ostaju kod kuće posle posla i posvete se porodičnom životu. Visok standard života stvorio je mnoge mogućnosti putovanja, što je ženama Japana približilo evropski stil života.\n2.0. JAPANSKA INDUSTRIJSKA KULTURA I ZAPAD\nJedna od najprodavanijih knjiga u Japanu krajem osamdesetih godina ovog veka bila je Japan sme da kaže ne koja je bila odgovor pritužbama zapada a posebno Sjedinjenih američkih država, koje su bile u vezi sa nelojalnom konkurencijom japanske privrede na svetskom tržištu.\nJedan od autora knjige bio je Šintaro Išahara, izraziti predstavnik neonacionlističkog pokreta Japana, koji je stvorila generacija mlađih ljudi, rođenih pedesetih godina a koji su bili oštri kritičari svega što je američko.\nPosledice objavljivanja ove knjige bile su iznenađujuće. U Japanu ona je izazvala pravu senzaciju zbog svojih ekonomskih i političkih analiza, a u SAD knjiga je izazvala veliku pažnju i brugu svih struktura.\n, Vranje, Visoka skola primenjenih strukovnih studija


Zakonodavci potvrdili postavljenje bivšeg ambasadora za prvog čoveka CIA – RTV SUNCE Arandjelovac\nHome » Svet » Zakonodavci potvrdili postavljenje bivšeg ambasadora za prvog čoveka CIA\nin Svet 19/03/2021\nBerns je zaradio pohvale i demokrata i republikanaca nakon svog svedočenja pred senatovim Odborom za obaveštajne poslove, a predsednik Odbora senator Mark Vorner nazvao je dvopartijsku podršku „potvrdom neupitnih kvalifikacija nominovanog“.\n„Politika mora da se zaustavi tamo gde započinje obaveštajni rad“, rekao je Berns poslanicima tokom saslušanja za potvrdu prošlog meseca, obećavajući povratak na kredo „saopštavaja istine vlastima“.\nBajden je „rekao da želi da mu agencija bude direktna, a ja sam se obavezao da ću upravo to učiniti i da ću braniti one koji to čine“, dodao je Berns.\nBerns je, međutim, rekao zakonodavcima da će njegov glavni prioritet biti suprotstavljanje Kini i da je „agresivna, neskrivena ambicija i asertivnost“ Pekinga „vrlo glasan poziv na uzbunu“.\n„CIA ne može da skrene pogled s terorizma ili ozbiljnih izazova koje predstavljaju Rusija i Iran“, rekao je za Glas Amerike Larri Fajfer, bivši šef osoblja CIA. „Takođe treba da sarađuje sa širom obaveštajnom zajednicom i svojim klijentima kako bi se utvrdio odgovarajući nivo podrške CIA sve važnijim izazovima u sferi globalnog zdravlja, klimatskih promena i sajber prostora“.\n„I, naravno, ovo će se morati dogoditi u periodu, u najboljem slučaju, nultog rasta budžeta“, dodao je on.\nPrethodna: Popunjeno manje od trećine hotelskih kapaciteta\nSledeća: Više od 5.000 građana u bolnicama širom Srbije


Održana međunarodna konferencija o načinima primene standarda u elektronskom poslovanju Održana međunarodna konferencija o načinima primene standarda u elektronskom poslovanju – Personal magazin\nOdržana međunarodna konferencija o načinima primene standarda u elektronskom poslovanju\nAgencija za privredne registre Republike Srbije organizovala je danas, povodom jednogodišnjeg predsedavanja Forumu evropskih registara, međunarodnu konferenciju o načinima primene standarda u elektronskom poslovanju (XBRL), korporativnom finansijskom izveštavanju i međunarodnoj razmeni podataka na internetu.\nU saopštenju Agencije za privredne registre navodi se da je XBRL jedan od najznačajnijih projekata u toj oblasti kojim je predviđeno uspostavljanje zajedničkog jezika za poslovno izveštavanje kompanija.\nNa bazi XBRL-a razvijen je čitav niz tehnoloških rešenja, uključujući i specijalne baze podataka za rad sa poslovnim, odnosno računovodstvenim podacima.\nNa konferenciji, koja je organizovana u hotelu “Hajat” u Beogradu, učestvovala su 53 predstavnika iz Srbije, Sjedinjenih Američkih Država i iz 16 evropskih zemalja.\nPored današnjeg skupa, Agencija za privredne registre će 19. i 20. juna ove godine biti domaćin jedanaeste godišnje konferencije i zasedanja Generalne skupštine Foruma evropskih registara – međunarodne organizacije koja okuplja 29 institucija nadležnih za registraciju privrednih subjekata.\nOdržana međunarodna konferencija o načinima primene standarda u elektronskom poslovanju was last modified: January 20th, 2008 by Redakcija\nDo ECDL sertifikata uz 25% popusta


Brnabić: Napredak u reformi javne uprave postignut zahvaljujući digitalizaciji\nOktobar 16, 2019 16:15\nNa trećoj sednici Koordinacionog saveta za elektronsku upravu, kojom je predsedavala predsednica Vlade Srbije Ana Brnabić, zaključeno je da je reforma javne uprave i uvođenje elektronske uprave jedna od oblasti u kojima su postignuti najveći rezultati.\nKako se navodi u saopštenju Kancelarije za saradnju s medijima vlade, potvrda dobrih rezultata u poslednjih nekoliko meseci je stigla od uglednih međunarodnih institucija, u čijim je nezavisnim izveštajima Srbija dobila pohvale.\nIzveštaj organizacije SIGMA, zajedničkog tela Evropske komisije i OECD-a koji je nedavno predstavljen u Beogradu, potvrdio je da je Srbija napredovala u pet od ukupno sedam indikatora u poređenju sa 2017. godinom kada je reč o pružanju usluga građanima, navodi se u saopštenju.\nU izveštaju se navodi da je Srbija regionalni lider u toj oblasti "sa velikim ambicijama da se takmiči sa najboljima na svetu".\nPodjednako važan je izveštaj USAID programa za ekonomski razvoj koji je obuhvatio 1.000 malih i srednjih preduzeća, a prema čijim rezultatima čak 72 odsto preduzeća koja posluju u Srbiji kaže da su u poslednjih godinu dana povećana transparentnost i predvidivost poslovanja.\nDa je rad javne uprave efikasniji nego pre godinu dana smatra 74 posto ispitanika iz malih i srednjih preduzeća.\nNajnovije istraživanje javnog mnjenja koje je sproveo švajcarski program "SVIS PRO" pokazuje da skoro svaki drugi žitelj centralne Srbije (oko 45 odsto) danas smatra da lokalna samouprava vodi računa o građanima. Pre devet godina, kako se navodi, taj procenat je iznosio samo 22 odsto, navodi se u saopštenju.\nTo istraživanje je pokazalo da, po mišljenju građana, najbolje funkcioniše opšta uprava zadužena za izdavanje izvoda iz matičnih knjiga, uverenja i potvrda.\n"Svi ovi izveštaji govore o tome da je napredak u reformi javne uprave postignut pre svega zahvaljujući uvođenju elektronske uprave. Srbija nema samo ambiciju, već ima i kapacitet da bude među liderima u ovoj oblasti. E-uprava nam omogućava da građanima i privredi budemo na raspolaganju 24 sata, sedam dana u nedelji, 365 dana u godini. Postavili smo osnove, sada moramo da napredujemo još brže", naglasila je predsednica vlade Ana Brnabić.\nNa sednici, kojoj su prisustvovali predstavnici organa državne uprave i lokalne samouprave, akademske zajednice, NALED-a, UNDP-a, Ambasade Velike Britanije, Delegacije EU u Srbiji, kao i predstavnici privrede, predstavljen je predlog Programa razvoja elektronske uprave u Republici Srbiji za period od 2019 do 2022 godine.\nPrioriteti u oblasti digitalizacije\nNa sednici su predstavljeni prioritetni projekti u oblasti digitalizacije uprave u narednom periodu.\nTo je pre svega širenje brzog interneta po svim krajevima Srbije, kao i izgradnja Državnog data centra u Kragujevcu kao strateške infrastrukture koja će omogućiti razvoj novih usluga elektronske uprave i povećati bezbednost podataka koji se čuvaju.\nMeđu prioritetima se izdvaja izrada Centralnog registra stanovništva, Adresnog registra, Metaregistra i Registra administrativnih procedura, zatim rad na novom Portalu eUprava koji će svim građanima omogućiti da na jednom mestu imaju dostupne sve usluge elektronske uprave u Srbiji.\nJedan od prioriteta je i elektronsko arhiviranje i izrada informacionog sistema ePisarnica koji će državnoj upravi i lokalnoj samoupravi znatno ubrzati proces slanja i prijema dokumenata, završetak projekta Jedinstvenog informacionog sistema prosvete koji će omogućiti praćenje svih podataka tokom celog školovanja, završetka školovanja i potom zapošljavanja, kao i izrada informacionog sistema Socijalna karta.\nMeđu važnijim projektima ubraja se i nastavak i dalje unapređenje automatske razmene podataka po službenoj dužnosti između organa javne uprave sa ciljem da građanima dodatno pojednostave i ubrzaju administrativne procedure.\nPrimera radi, ovu uslugu koristi više od 400 različitih institucija javne uprave, a od početka uvođenja do danas građani 5,5 miliona puta nisu morali sami da pribavljaju dokumenta, već su zaposleni u javnim institucijama elektronski razmenjivali podatke, pri čemu su građani uštedeli isto toliko sati čekanja na nekom od šaltera javne uprave.\nVlada: Odrediti sve laboratorije koje mogu da testiraju koronu 11\nNacrt zakona o vrednostima OVK predviđa i krivično gonjenje 16\nPIO fond: U domove ne puštajte osobe koje se predstavljaju kao radnici Fonda 81\nElfić: Nema stradalih i povređenih državljana Srbije u Libanu 15\nĐorđević: Podrška Kine u borbi protiv kovida 19 značajna 15\nTužna sudbina Ivone iz Ugljara 10577\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 9028\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 5203\nHiseni: Kurti nije odgovorio za sastanak o dijalogu\n21:49 August 06, 2020\nGodfri: SAD podržavaju dijalog Beograda i Prištine\n21:36 August 06, 2020\n21:06 August 06, 2020\n20:53 August 06, 2020\n20:31 August 06, 2020


Norwegian i UNICEF pomažu Jemen - Aviatica\nNorwegian i UNICEF pomažu Jemen\nNorwegian i UNICEF povodom desetogodišnjice saradnje organizuju specijalan humanitaran let za pomoć stanovnicima Jemena.\nDatum / Date: 30.08.2017.\nNorveška aviokompanija Norwegian planira humanitarnu akciju za pomoć stanovništvu Jemena. Ova aviokompanija proslavlja deset godina partnerstva sa UNICEF-om pa će svoj najnoviji Dreamliner koji treba uskoro da im bude isporučen ofarbati u boje ovog dečjeg fonda Ujedinjenih nacija.\nPo dolasku novog Dreamliner-a u Oslo, koji će biti u bojama UNICEF-a biće organizovan specijalan čarter humanitarni let do Džibutija, gde će biti isporučene 144 tone humanitarne pomoći za stanovništvo Jemena, u kome besni građanski rat i vladaju mnoge zarazne bolesti poput kolere.\nU Džibutiju se nalaze brojni izbeglički kampovi za sve izbegle iz Jemena. Po dolasku aviona u ovu malu afričku zemlju, koju samo uzani morez koji povezuje Adenski zaliv sa Crvenim morem, deli od ratom teško pogođenog Jemena, humanitarna pomoć će biti direktno isporučena kampovima i humanitarnim organizacijama koje će ovu pomoć kasnije brodovima isporučiti Jemenu.


► U Vojvodini korona virusom zaraženo 36 ljudi, troje u teškom stanju\nPokrajinski sekretar za zdravstvo Zoran Gojković izjavio je danas da u Vojvodini ima 36 pozitivnih pacijenata na korona virus, od kojih se 13 nalazi u Kliničkom centru Vojvodine (KCV), a tri pacijenta su u teškom opštem stanju i nalaze se na respiratoru na Infektivnoj klinici KCV.\n"Imamo rasprostranjenost virusa u svih sedam upravnih okruga u Vojvodini. Od prvog registrovanog slučaja korona virusom u našoj zemlji, koji je bio 6. marta u Subotici, testirali smo 276 građana Vojvodine", rekao je Gojković na konferenciji za novinare.\nKako je naglasio, "moramo se ponašati kao da smo svi zaraženi, ili da smo bili u kontaktu s nekim potencijalno zaraženim".\n"Od svih 36 pacijenata zaraženih korona virusom u Vojvodini, pratimo više od 5.500 kontakata", naglasio je Gojković.\nDodao je da će se, u zavisnosti od pojave simptoma, raditi njihovo testiranje na Institutu za javno zdravlje Vojvodine, kako nalaže epidemiološka služba.\nPokrajinski premijer Igor Mirović rekao je da je Pokrajinska vlada obezbedila 111 miliona dinara, za 23 manje razvijene lokalne samouprave, nemenjenih penzionerima čija su mesečna primanja manja od 30.000 dinara.\n"Mi smo sa sedam miliona dinara pomogli i Kikindu kako bi se obezbedile osnovne životne namirnice za socijalno ugrožene građane. U tom gradu uvedene su radikalnije mere izolacije, i time smo sanirali Kikindu kao inicijalno žarište, iako opasnost još postoji", kazao je Mirović.\nNovac će, dodao je on, biti upućen zdravstvenim radnicima koji su na "prvoj liniji borbe" protiv korona virusa.\n"Naš primarni cilj je da zaštitimo zdravstveni sistem. Obezbeđena je kontinuirana isporuka zaštitne opreme za naš zdravstveni sistem", rekao je Mirović.\nKako je rekao, pokrajinska Vlada je u kontaktu s kineskim provincijama koje su bratske pokrajine Vojvodine.\nOne su, objasnio je, pokrenule akciju za prikupljanje neophodne medicinske opreme koja će u narednim danima stići u Srbiju.\nU kućnoj izolaciji u Moravičkom okrugu nalazi se 1.000 ljudi, saopštio je danas tim za praćenje korona virusa u Čačku.\nU Čačku će od sutra biti organizovan početak rada psiho-socijalne podrške građanima koju će psiholozi obavljati preko telefona.\nPrema ranijim podacima štabova za vanredne situacije u Moravičkom okrugu od korona virusa obolelo je 14 osoba, 10 u Čačku, dve u Lučanima i po jedna u Ivanjici i Gornjem Milanovcu.\nU čačanskoj Opštoj bolnici smešteno je osam pacijenata sa simptomima korona virusa.\n"Tokom jučerašnjeg dana u Kragujevac su upućena dva bolesnika kod kojih je uspostavljena veštačka ventilacija, dok je jedan upućen u Beograd na intenzivno lečenje", navodi se u saopštenju Radnog tima za praćenje korona virusa u Čačku.\nU Gornjem Milanovcu i dalje jedan oboleo, u izolaciji 216 ljudi\nU Gornjem Milanovcu je i dalje registrovano jedno lice koje je obolelo od korona virusa pre devet dana, a u kućnoj izolaciji se nalazi 216 osoba, saopštio je danas Štab za vanredne situacije u toj opštini.\nLice u Gornjem Milanovcu koje je obolelo od korona virusa nalazi se u kućnom karantinu i dobro se oseća.\nPrema informacijama Štaba, za poslednja 24 sata u Gornjem Milanovcu je zabeleženo jedno kršenje zabrane kretanja za starije od 65 godina, dok kršenja policijskog časa nije bilo.\nU Štabu ističu da će opštinsko Javno komunalno preduzeće početi sa obeležavanjem posebnih kontejnera koji će služiti za odlaganje upotrebljenih rukavica i maski, kako se taj otpad ne bi mešao sa ostalim otpadom.\nKragujevac: Studentski domovi ispražnjeni, spremno 1.500 kreveta za potencijalno zaražene\nDomovi za studente i učenike, sa oko 1.500 kreveta, spremni su da se, po potrebi, koriste za smeštaj potencijalno obolelih od korona virusa, rekao je agenciji Beta član gradskog Kriznog štaba, Nikola Ribarić.\nOn je rekao da su studentski i učenički domovi ispražnjeni po proglašenju vanrednog stanja u Srbiji.\n"Kapaciteti su slobodni, sobe su tople, a kreveti čisti, te ćemo objekte učeničkog i studentskog standarda predložiti za smeštaj potencijalno obolelih od koronavirusa. Odluku o tome donećemo kada nam država pošalje konkretne preporuke u vezi sa tim", rekao je Ribarić.\nTo su paviljoni Studentskog doma, Učenički dom "Artem" i Domu u Medicinskoj školi.\nU poslednjih 48 časova u Kragujevcu nije bilo novih potvrđenih slučajeva obolelih od Covid-19.\nU Institutu za zaštitu zdravlja u Kragujevcu Beti je rečeno da se očekuju rezultati analize devet uzoraka poslatih beogradskom Institutu za virusologiju, vakcine i serume "Torlak".\nPo podacima Instituta do sada je testirano 47 uzoraka i tri su bila pozitivna na korona virus: dva iz okoline Aranđelovca i jedan iz Rekovca.\nPo saopštenju sa jučerašnje konferenciji za novinare u Beogradu, u KC Kragujevac je devetoro, dvoje na respiratoru.\nPortal Morava.info je danas objavio da su sinoć u Kragujevac dovedeni oboleli od korona virusa iz Lučana i Ivanjice, koji su bili na Infektivnom odeljenju Bolnice u Čačku. Njihovo zdravstveno stanje se pogoršalo, zbog čega im je neophodan respirator. To su muškarci od 44 i 60 godina, obojica hronični bolesnici.\nKragujevački Klinički centar ni danas, kao ni prethodnih dana, nije davao zvanične informacije medijima o broju i stanju obolelih.


Ministar Joksimovic i komesar Han potpisali Finansijski sporazum IPA 2016 vredan 95 1 milion evra\nMinistar Joksimovic i komesar Han potpisali Finansijski sporazum IPA 2016 vredan 95,1 milion evra\n, 8. jun 2017\nPrvi deo finansijskog sporazuma IPA 2016 za Republiku Srbiju, koji su u Briselu potpisali Ministar u Vladi Republike Srbije zadužen za evropske integracije Jadranka Joksimović i evropski komesar za susedsku politiku i pregovore o proširenju Johanes Han, iznosi 95,1 milion evra, što je 57 odsto ukupne vrednosti sporazuma, koja iznosi 166,4 miliona eura. Ovaj deo sredstava će realizovati Delegacija EU u Srbiji u ime Republike Srbije.\nUnapređenje kvaliteta života ljudi sa invaliditetom jeste jedan od važnih ciljeva za čije ostvarivanje će u okviru ovog programa biti izdvojeno 3,5 miliona evra. U opštinama širom Srbije će biti izvedeni radovi na poboljšanju pristupa javnim objektima za lica sa invaliditetom poput sudova, škola, gradskih skupština itd. Do 90 objekata će biti adaptirano za potrebe ovih lica (ugradnja liftova, rampi...) čime će biti pružena značajna pomoć lokalnim zajednicama i građanima sa invaliditetom.\nOstali delovi finansijskog sporazuma IPA 2016 će biti potpisani u toku ove godine:\n• Direktna budžetska podrška koordiniranom i efikasnom upravljanju granicama u Srbiji (Integrisano upravljanje granicama) – 28 miliona evra\n• Direktna budžetska podrška za reformu sektora obrazovanja u Srbiji - 27,4 miliona evra\n• Deo finansijskog sporazuma čijom realizacijom će upravljati Republika Srbija – 15,9 miliona evra


Elena Kota otvara “Euro-In Film” - Kulturni centar Novog Sada - Културни центар Новог Сада\nElena Kota otvara “Euro-In Film”\nElena Kota, glumica koja je ove godine dobila nagradu za najbolju žensku ulogu na filmskom festivalu u Veneciji, otvoriće u sredu uveče u 20 sati Festival evropskog i nezavisnog filma “Euro-in film” u Velikoj sali Kulturnog centra Novog Sada. Italijanski institut za kulturu iz Beograda omogućio je da prvi film koji bude prikazan na ovom Festivalu bude upravo “Ulica u Palermu” rediteljke Eme Dante u kojem je Elena Kota i ostvarila svoju nagrađenu ulogu.\nInače, ovo je 17. Festival evropskog i nezavisnog filma koji KCNS organizuje i koji se uvek dešava tokom decembra kako bi publika bila u prilici da vidi najbolja ostvarenja iz te godine. Ovoga puta, na Festivalu koji će trajati od 4. do 28. decembra, biće prikazano više od 250 filmova razvrstanih u 32 tematske celine. U ciklusu „Mejn strim“ publika će imati prilike da vidi više od 40 filmova, tj. sve nagrađene filmove na najznačajnijim svetskim festivalima tokom ove godine (Berlin, Vanacija, Kan, Sandens i dr). Ciklus „Nordijska panorama 2013“ takođe će sadržati 40 filmova, a tu su još i ciklusi: Novi francuski film, Savremeni turski film, Savremeni italijanski film, Savremeni izraelski film, „Uhvati sa mnom ovaj dan“, „Sećanje na budućnost“, „Animanima“, „Dokumentarni biseri“, kao i ciklusi „Portret“ koji su ove godine posvećeni Milenku Štrbcu, Bernardinu Modriću, Veri Vlajić, Slobodanki Radun, Branku Šmitu i Mihaelu Hanekenu. U okviru ciklusa „Nikola Tesla – zagonetka i inspiracija“ publika će biti u prilici da pogleda šest filmova o našem najpoznatijem naučniku. Na festivalu će biti prikazana i filmska Trilogija Novosađanina Zorana Tairovića, kao i Festival srpskog filma fantastike.\nKao i ranije, organizatori su i ove godine raspisali Konkurs za kratke filmove, kao i za prijatelje festivala, a posebnu draž će predstavljati program „Kao nekad“ planiran za 28. decembar – Svetski dan filma. U čast prve projekcije filma braće Limijer, publika festivala će biti u prilici da pogleda filmove na staroj opremi, kao što su se nekada prikazivali.\nPored zvaničnih festivalskih projekcija, ove godine će biti, kako je najavio Đorđe Kaćanski, urednik filmskog programa KCNS, po prvi put organizovan Sajam bioskopskog filma na kojem će se okupiti distributeri i prikazivači filmova, a četvorodnevni Master klas filmske fotografije će držati Nena Tot Redžić. Ova radionica je besplatna i na nju se mogu prijaviti studenti filmske akademije i medijskih studija, kao i drugi filmski radnici, a pored znanja o filmskoj fotografiji oni će biti u prilici da tokom radionice snime film koji će biti prikazan poslednjeg dana ovog Festivala.\nUlaznice za pojedinačne filmove na festivalu koštaće 150 dinara. Ukoliko neko kupi pet ulaznica za pet različitih filmova, šestu ulaznicu dobija na poklon.\nViše informacija na www.euroinfilm.rs\nKada ce te objaviti program po danima?\nObjavili smo program za prvu nedelju.


Otvaranje radnih mesta samo prema planu | Boom93\nOtvaranje radnih mesta samo prema planu\nIako se ukida zabrana zapošljavanja, prijem novih radnika u državne institucije tako će biti pod kontrolom, navodi se u tekstu pod nazivom: „Nova pravila za zapošljavanje u javnom sektoru“.\nTo je, naime, suština novog sistema kontrole zapošljavanja u javnim službama i lokalnim samoupravama o kome su razgovarali predstavnici Ministarstva državne uprave i lokalne samouprave i Međunarodnog monetarnog fonda, a koji bi mogao da se primenjuje nakon prestanka važenja Zakona o maksimalnom broju zaposlenih.\nDrugim rečima, ako je jedna institucija definisala da joj treba 10 radnika, jedanaestog neće moći da zaposli.\nIzvor Blica blizak MMF-u tvrdi da će pojedinosti novog sistema kontrole zapošljavanja biti konkretizovane do jeseni, te će sve javne ustanove do tada morati da utvrde svoje kadrovske potrebe za narednu godinu, a resorno ministarstvo će dati konačnu ocenu da li su one realne.\nMMF je, naime, procenio da je sistem kontrole zapošljavanja i dalje neophodan da se ne bi narušili efekti fiskalne konsolidacije.\nRadni vikend na selu\nOpština Petrovac na Mlavi dobila novi turistički sadržaj


Sreda , 2018-04-11 | 13:17:25\nJavno komunalno preduzeće “Gradska čistoća” ostvarilo je tokom 2017. godine prihod od skoro 307 miliona dinara i dobit od 631.000 dinara, pokazuje izveštaj o radu tog javnog preduzeća.\nU tom dokumentu, u koji je radio Sto plus imao uvid, navodi se da se najviše novca u kasu “Čistoće” prošle godine slilo na ime naplate odnošenja smeća - 154 miliona dinara, od kojih je od građana naplaćeno 84 miliona, a ostatak od privrede.\nTokom prošle godine, radnici tog komunalnog preduzeća sa teritorije Novog Pazara odneli su 73.000 kubika raznog otpada.\nNa ime pranja i čišćenja ulica “Gradska čistoća” je prihodovala 59 miliona dinara (oprano i očišćeno 52 miliona kvadrata ulica i javnih površina), zakupa tezgi na pijaci 34 miliona, a od pružanja pogrebnih usluga 11 miliona dinara (organizovane 533 sahrane).\nNa ime subvencija lokalna samouprava je tom javnom preduzeću u prošloj godini prebacila 109 miliona dinara.\nUkupni rashodi “Gradske čistoće” tokom prošle godine iznosili su 306,2 miliona dinara, a najveći troškovi (190 miliona) su bili za plate i doprinose radnika. Preko 31 miliona otišlo je na gorivo i energiju, a za otplatu kamata 13 miliona dinara.\nDugovi tog javnog preduzeća na kraju prošle godine bili su 157 miliona dinara, od kojih je 123,5 miliona za zarade i naknade zaposlenih.\nDirektor “Gradske čistoće” Emin Omerović izjavio je radiju Sto plus da su od juna 2016. godine, kada je izabran na tu poziciju, obaveze tog preduzeća smanjene za skoro 93 miliona dinara.\nOn je dodao i da su potraživanja na kraju 2017. godine iznosila 266 miliona dinara.\nTo javno preduzeće ima 256 zaposlenih, a tokom prethodne godine radni odnos je zasnovan sa 14 radnika koji su zamenili 14 koji su otišli u penziju ili im je raskinut ugovor o radu.


Autoelektronika - AutoEdu - procedure provere, ispitivanja i popravke\nNa vozilima je veliki broj elektronsko upravljivih sistema za kontrolu rada mehaničkih i električnih sistema. Takođe, obavljaju kontrolu i upravljanje određenim procesima na vozilu kao što su bezbednost, zaštita, multimedija i dr.\nElektronska kontrola rada se obavlja preko mreže elektronskih komponenata. Centralno mesto zauzima Elektronska upravljačka jedinica koja kontroliše i upravlja nekim procesom, prati ispravnost svih komponenata i funkcija, komunicira sa drugim upravljačkim jedinicama i obaveštava vozača o stanju sistema na instrument tabli i informacionom panelu. Preko dijagnostičkog priključka obavlja se komunikacija sa serviserima putem razmene podatake čime se olakšava dijagnostika ispravnosti i otkrivanje greške.\nSpecifičnost rada elektronskih sistema u odnosu na druge zahteva drugačiji pristup u dijagnostici, otkrivanju neispravnosti i popravci. U ovom delu obrađene su procedure koje upučuju servisere na pravilan redosled radnji u procesu ispitivanja, popravke i zamene delova elektronskih sistema.


U USK se provodi projekt pošumljavanja goleti vrijedan 250.000 KM - Privredna štampa\nFederalni ministar poljoprivrede, vodoprivrede i šumarstva Šemsudin Dedić potpisao je u Bihaću ugovor sa ŠPD „Unsko-sanske šume“ o provođenju projekta pošumljavanja goleti, požarišta i degradiranih šuma u vrijednosti od skoro 250 hiljada KM.\nOvaj projekt obuhvaća pošumljavanje na područjima općina Bosanski Petrovac, Cazin i Sanski Most, a provodi se u saradnji s Međunarodnom bankom za obnovu i razvoj (IBRD) u okviru projekta Globalnog fonda za okoliš.\nKako je izjavio ministar Dedić, glavni cilj ovog projekta je zaštita šuma.\n– Nažalost, mi od 2009. godine nemamo Zakon o šumama na federalnom nivou. Bezakonje u ovoj oblasti je dovelo do nekontrolisane sječe, stalnog uništavanja šuma, širenja raznih bolesti. Propadanje ovog resursa sprječavamo trenutno uz pomoć ovakvih projekata, no naravno, potrebno nam je sveobuhvatno zakonsko rješenje. Treba insistirati na tome da se Zakon o šumama što prije nađe na dnevnom redu Federalnog parlamenta – dodao je federalni ministar.\nDedić je istakao posebnu važnost ovog i sličnih projekata za Unsko-sanski kanton, te dodao da imamo dugu tradiciju šumarstva i prerade drveta, naglasivši da je briga za ovaj resurs od velikog značaja upravo za ovo područje.\nInače, u sklopu GEF Projekta održivog upravljanja šumama i krajolicima u Unsko-sanskom kantonu provode se tri projekta. Trenutno je u procesu implementacije projekat njege šumskih kultura u vrijednosti od 150 hiljada KM. Projekt pošumljavanja goleti, požarišta i degradiranih šuma potpisan je jučer, dok je za naredne godine planirana realizacija projekta finansiranja troškova revizije-održavanja međunarodnog FSC certifikata.


Održana konferencija „Položaj učenika i studenata sa hendikepom“ – USH\nOdržana konferencija „Položaj učenika i studenata sa hendikepom“\nOdržali smo konferenciju „Položaj učenika i studenata sa hendikepom u Srbiji“ u okviru projekta „Dijalog za razvoj inkluzivnih politika u oblasti učeničkog i studentskog standrarda za učenike i studente sa hendikepom u lokalnim zajednicama“ koji je podržan od strane Evropske Unije kroz program Beogradske otvorene škole.\nGovorili smo o nedostatku sistemske podrške za učenike i studente sa hendikepom i podelili rezultate istraživanja o konkursima za stipendije jedinica lokalnih samouprava. Bilo je reči i o tome zašto nedostatak inkluzivnih politika u konkursima za učeničke i studentske stipendije predstavlja vid diskriminacije. Minimalni nivo trenutne podrške koja postoji za mlade sa hendikepom doveo je do toga da su oni minimalno i uključeni u društvene aktivnosti u svim oblastima.\nNa konferenciji su govorili izvršni direktor Udruženja Milan Janković, predstavnica Poverenice za zaštitu ravnopravnosti Jelena Kotević, predstavnik Ministarstva prosvete, nauke i tehnološkog razvoja Zoran Krčmar, asistent razvojnih programa Udruženja studenata sa hendikepom Miloš Selaković i predsednica SKONUS-a Margareta Smiljanić.\nJedini način da se poveća nivo uključenosti mladih sa hendikepom u društvu jeste obezbeđivanje sistemskih vidova podrške. Udruženje će se kroz projekat u narednom periodu angažovati da kreira predlog inkluzivnih politika i nakon toga organizuje okrugle stolove s ključnim akterima kako bi se taj predlog finalizovao i kako bi jedinice lokalnih samouprava mogle da ga potencijalno usvoje. Takođe, Udruženje će organizovati i regionalne konferencije i edukacije za zaposlene u lokalnim samoupravama kako bi na adekvatan način primenjivali inkluzivne politike.\nZavršna tribina projekta „Vršnjačko mentorstvo i omladinski inkluzivni timovi u lokalnoj zajednici“


"Auto Trophy" za Peugeot 508 “Auto Trophy” za Peugeot 508 – MOTOR blog\nČitaoci nemačkog automobilskog magazina “Auto Zeitung” su ovogodišnju nagradu “Auto Trophy” dodelili Peugeot-u 508 i time novi Peugeot model pre oficijelnog lansiranja na nemačko tržište izabrali za najbolje uvozno vozilo srednje klase. Od ukupno 100.000 čitalaca 18, 2 % je glasalo za ovo vozilo, što je omogućilo 508-ici da pobedi u konkurenciji od 18 vozila.\n“Stil Peugeot-a 508 u kombinaciji sa tehnologijom nove generacije ilustruje Peugeot ambicije u ovoj kategoriji na tržištu. Glasanje i izbor od strane čitalaca “Auto Zeitung” nekoliko meseci pre lansiranja ovog modela daje nam značajnu osnovu za optimizam i komercijalni uspeh ovog modela u budućnosti”, istakao je Jean-Marc Gales, član PSA Peugeot Citroën Upravnog odbora i izvršni potpredsednik brendova.\nPeugeot 508 će na evropskom tržištu biti dostupan od februara 2011. godine u salonskoj i karavan verziji sa osam različitih motora od 112 do 204 KS, a 2012. godine je planirano lansiranje verzije sa HYbrid 4 dizel motorom.\n“Auto Trophy” za Peugeot 508 was last modified: December 6th, 2010 by Goran Aničić\nAuto TrophyAuto Zeitungdizel motorHYbrid 4PeugeotPeugeot 508Peugeot CitroënPeugeot SrbijaPežoPSAVerano motors\nDo kraja godine gorivo skuplje 3 dinara\nSebastien Loeb testira Citroen DS3 WRC za nastupajuću WRC sezonu [video]


Za obilježavanje jubileja: Sabornom hramu u Tuzli biće odobreno 100.000 KM | BL Portal\nZa obilježavanje jubileja: Sabornom hramu u Tuzli biće odobreno 100.000 KM\nFederalna vlada izdvojiće 100.000 KM za obilježavanje jubileja – 140 godina postojanja Sabornog hrama Uspenja Presvete Bogorodice u Tuzli, saopšteno je iz Vlade Federacije BiH /FBiH/.\nNa današnjoj sjednici Vlada je prihvatila informaciju o molbi Srpske pravoslavne crkvene opštine tuzlanske – Saborni hram Uspenja Presvete Bogorodice u Tuzli, za finansijsku pomoć za obilježavanje jubileja – 140. godine postojanja ovog hrama, te naložila da se inicijativom za izdvajanje sredstava tekuće budžetske rezerve.\nGeneralni sekretarijat Vlade FBiH zadužen je da zahtjev za izdvajanje sredstava iz tekuće rezerve Vlade FBiH za 2022. godinu u iznosu od 100.000 KM, dostavi Federalnom ministarstvu finansija, koje će za narednu sjednicu pripremiti prijedlog odluke o odobravanju izdvajanja ovih sredstava.\nU molbi Srpske pravoslavne crkve je navedeno da obilježavanje jubileja doprinosi afirmaciji i valorizaciji kulturnog potencijala, tradicije i kulturne posebnosti, kao i podizanju nivoa urbane kulture i očuvanja srpske kulturne baštine u Tuzli.\nKomisija za očuvanje nacionalnih spomenika je 2007. godine Saborni hram Uspenja Presvete Bogorodice s pokretnim nasljeđem u Tuzli proglasila nacionalnim spomenikom BiH.\nFederalno ministarstvo ekologije i turizma upoznalo je Vladu FBiH o informaciji o radu pravnog tima i nacrtu strategije zaštite pravnog interesa BiH vezano za pitanja odlaganja radioaktivnog otpada i istrošenog nuklearnog goriva na lokaciji Trgovske gore u Hrvatskoj.\nVlada je dala saglasnost Savjetu ministara da usvoji Strategiju, a Federalno ministarstvo ekologije i turizma zadužila da nastavi izvještavati o daljim aktivnostima u vezi sa ovim odlagalištem.\nDanašnji zaključci Vlade FBiH biće proslijeđeni Ministarstvu spoljne trgovine i ekonomskih odnosa u Savjetu ministara.\nFederalno ministarstvo finansija informisalo je Vladu FBiH o zajmu Međunarodne banke za obnovu i razvoj /IBRD/ za finansiranje projekta “Unapređenje zdravstvene zaštite u FBiH” u iznosu od 19.240.000 evra.\nSredstva zajma se odobravaju FBiH s rokom otplate od 32 godine, te sedmogodišnjim grejs periodom.\nVlada je danas utvrdila i Prijedlog odluke o ovom kreditnom zaduženju i uputila ga na konačno usvajanje Parlamentu FBiH.\nTags: Saborni hram Uspenja Presvete Bogorodice, Vlada FBiH\nTrivićeva nakon sastanka u Banjaluci: Ja ga zovem gospodin Šmit\nKomšić krivi HDZ i SNSD što BiH nije dobila kandidatski status: Dodik i Čović ne žele uređenu BiH\nNATO samit u Madridu: Dogovorene nove mjere podrške partnerima, među kojima je i BiH\nProizvod koji će oduševiti planetu: Kamioni na vodonik, domet 1.000 km\nMilanović istakao: Nigdje ne piše da Srbija treba da prizna Kosovo\nNATO pozvao Švedsku i Finsku: Rusija označena kao direktna prijetnja\nI sutra vruće i pretežno sunčano: Do 37 stepeni Celzijusovih


Han: Dobar sastanak sa Vučićem - 12.01.2018, Sputnik Srbija\nPredsednik Srbije Aleksandar Vučić sastao se u Beogradu sa komesarom EU za proširenje Johanesom Hanom. 12.01.2018, Sputnik Srbija\n© Tanjug / SLUZBA ZA SARADNJU SA MEDIJIMA PREDSEDNIKA SRBIJEEvropski komesar za susedsku politiku i pregovore o proširenju Johanes Han i premijer Srbije Aleksandar Vučić\nPredsednik Srbije Aleksandar Vučić sastao se u Beogradu sa komesarom EU za proširenje Johanesom Hanom.\nVučić i Han su razgovarali u vili „Bokeljka“ o procesu evropskih integracija i napretku Srbije na tom putu, saznaje Tanjug.\nIstakli su da sve zemlje regiona treba da iskoriste bugarsko i austrijsko predsedavanje EU, kako bi ostvarile napredak.\n„Prese“: Srbija u EU 2025. — najbolji mogući scenario\n10 Januar 2018, 10:11\nPredsednik Vučić je rekao da će Srbija učiniti sve da dâ puni doprinos očuvanju mira i stabilnosti na Balkanu.\nKomesar Han je na svom nalogu na Tviteru istakao zadovoljstvo sastankom.\n„Dobar sastanak sa Vučićem. Razgovarali smo o pristupanju Srbije EU i strategiji proširenja“, naveo je Han.\n„Unutrašnji dijalog o Kosovu pokazuje liderstvo i hrabrost onih kojima je stalo do sutrašnje bolje budućnosti Srbije i njenih građana“, napisao je Han.\nDo sastanka dolazi samo par sati nakon što je u Sofiji održan sastanak povodom bugarskog predsedavanja Unijom, sa kojeg je predsednik Evropske komisije Žan Klod Junker poručio da Balkanu treba otvoriti vrata kako bi se izbegla prošlost.


EEG je proces snimanja električne aktivnosti na koži lobanje kod kojeg se mere fluktuacije u naponu, a koje nastaju usled kretanja neurona u mozgu. Eksperiment je potvrdio da ljudi emotivno reaguju na oblik automobila, a očigledno je da su muškarci genetski programirani da im se sviđa uglađen dizajn s prekrasnim linijama.\nSprovođenje eksperimenta se podudarilo s predstavljanjem novog Volvo Concept Coupé modela - prve izražajne interpretacije nove dizajnerske strategije Volvoa koja za cilj ima da stvori emotivniju povezanost s brendom. Učesnici su upitani da ocene seriju slika, dok je EEG merio moždanu aktivnost. Slike su prikazivale novi Volvo Concept Coupé i automobile koji su već ranije ocenjeni kao ružni ili zastareli, a tu su bile i slike srećne i rasplakane bebe, kao i muškarca i žene koji se smatraju lepim.\nThomas Ingenlath, stariji predsednik za dizajn pri Volvo Cars kompaniji, kaže: „Ovo istraživanje konačno dokazuje ono na što smo uvek pomišljali. Lepo dizajniran automobil može da izazove jaku emocionalnu reakciju.“\n- Muškarci su pokazali više emocija prilikom gledanja lepog automobila, nego prilikom gledanja slike rasplakanog deteta.\n- Žene su pokazale gotovo dvostruko više emocija od muškaraca prilikom gledanja slike rasplakanog deteta.\n- 74% muškaraca je izjavilo da dobar dizajn automobila izaziva pozitivna osećanja.\n- Samo 33% žena je automobil ocenilo atraktivnijim od zgodnog muškarca.\n- 60% muškaraca tvrdi da ih vožnja lepog automobila čini samouverenim i jakim.\nDr David Lewis, vodeći britanski neurolog, kaže: „Percepcija estetski ugodnog dizajna je iskustvo koje kombinuje razumevanje i emocije. One su toliko povezane da ih je gotovo nemoguće razlikovati. Estetsko iskustvo uključuje spoj uživanja na dodir, značajne interpretacije i emotivne uključenosti.“\nParalelno istraživanje, koje je sproveo OnePoll, otkrilo je da 43% muškaraca tvrdi da je izgled automobila najvažniji aspekt, važniji i od enterijera, dodataka, točkova i motora. Prednji deo automobila je muškarcima najatraktivniji, dok žene više gledaju izgled zadnjeg dela vozila.\nJedina slika na koju su i muškarci i žene imali istu reakciju je bila slika rasplakane bebe. Ona je kod učesnika izazvala najizraženije emocije i dobila najviše negativnih ocena. Žene su pokazale najemotivniji odgovor na sliku rasplakane bebe, dok su muškarci pokazali više emocija prilikom gledanja lepog automobila nego prilikom gledanja tužnog deteta.\nOnePoll istraživanje uključilo je 2.000 ispitanika. Volvo ‘“Emotion Of Design’“ studija osmišljena je kako bi izmerila emocionalnu reakciju na objekte putem posmatranja fotografija. Da bi se izmerila emotivna reakcija učesnika, korišćen je MyndPlay EEG uređaj koji je merio promene u Beta i Gamma frekvencijama. Učesnici su imali zadatak da ocene kako se osećaju kada vide svaku pojedinu sliku.\nDa bi se podstakla emotivna reakcija, među slikama se našla i ona nasmejane bebe. Tu je bila i fotografija 30 godina starog automobila, ali i „prazna“ fotografija da bi se normalizovala merna linija. U drugom delu eksperimenta merio se i nivo otkucaja srca. Podaci su analizirani i upoređeni s prethodnim eksperimentima kako bi se dobili finalni rezultati.


02. Jul 2001 23:15 (GMT+01:00)\nZdenko Tomanović posetio Miloševića\nNe želi advokate\nBeogradski advokat Zdenko Tomanović izjavio je u ponedeljak uveče u Hagu da bivši jugoslovenski predsednik Slobodan Milošević ne priznaje Haški tribunal i zato ne želi da angažuje advokate. Milošević je u tročasovnom razgovoru sa Tomanovićem u ponedeljak rekao da su optužbe protiv njega neosnovane.\nAdvokat Dragan Kvrgović izjavio je da su Miloševićevo hapšenje i predaja Tribunalu bili nezakoniti i protivustavni. Kvrgović je rekao da je Milošević bio kidnapovan.\nAdvokati su potvrdili da će se Milošević u utorak pojaviti pred sudijama, da će biti sam i da je pripremio izjavu. Oni su takođe rekli da bivši jugoslovenski predsednik izgleda odlično i da se oseća odlično.\nAdvokat Zdenko Tomanović izjavio\nIzgubljen Miloševićev lični prtljag\nBEOGRAD (Beta) - Branilac bivšeg jugoslovenskog predsednika Zdenko Tomanović, koji je u ponedeljak iz Beograda doputovao u Hag, izjavio je da je na putu nestao kofer sa garderobom i ličnim stvarima Slobodana Miloševića.\n"Na aerodromu u Holandiji advokat Dragan Krgović i ja ustanovili smo da nedostaje njegov lični prtljag u kojem se, po mojim saznanjima, nalaze garderoba i lične stvari", rekao je Tomanović agenciji Beta.\nDodao je da su oni zbog toga na aerodromu u Hagu čekali sat i po vremena. Tomanović je rekao da im je aerodromska služba saopštila da će, ukoliko prtljag bude pronađen, advokati biti obavešteni da dođu po njega.\nVize za porodicu\nHAG (FoNet) - Haški sud je zatražio vize za članove porodice bivšeg predsednika SRJ, kako bi ga mogli posećivati u zatvoru Tribunala, a očekuje se da će Holandija pozitivno odgovoriti na taj zahtev, javlja Rojters, pozivajući se na zapadne diplomatske izvore.\nMiloševićeva supruga Mira Marković izjavila je da želi da bude blizu muža, ali diplomatski izvori u Beogradu tvrde da je malo verovatno da će ona stići u Hag do srede.


O nama - Ćimo Company\n+381 15 832 541\nU nepreglednoj ponudi tapaciranog nameštaja u Srbiji, uspeli smo da se izdvojimo jer radimo ispravno, dajemo maksimum, ne štedimo se, a sve to naši kupci prepoznaju i cene.\nPreduzeće „ĆIMO COMPANY” počelo je sa radom 1998. godine i u početku se bavilo isključivo trgovinom u tri maloprodajna objekta.\nOd 2007. godine delatnost se proširuje na proizvodnju tapaciranog nameštaja. Ubrzano širenje, zbog potražnje za proizvodima „ĆIMO COMPANY“, rezultiralo je time da preduzeće trenutno raspolaže proizvodnim kapacitetima od 6000 m², upošljava 100 radnika i ima paletu od preko 60 različitih proizvoda. Svoje proizvode plasiramo na domaćem, ali u sve većoj meri i na inostranom tržištu.\nU nepreglednoj ponudi tapaciranog nameštaja u Srbiji, uspeli smo da se izdvojimo drugačijom poslovnom filozofijom, negovanjem modernog dizajna i pristupom po kojem je salon mnogo više od obične prodavnice nameštaja. Sopstvena proizvodnja nam omogućava da nadgledamo i diktiramo kvalitet, što je od velikog značaja za uspeh na tržištu.\nVodeći računa o najsitnijim detaljima i konstantnim usavršavanjem, individualnim pristupom omogućeno je da se naši proizvodi idealno uklapaju u svaki enterijer. Danas smo u mogućnosti da svojim kupcima ponudimo proizvode izrađene od vrhunskih materijala, pre svega štofova i eko kože renomiranih nemačkih i holandskih proizvođača.\nPoslovna ambicija u narednom periodu predstavljaće dalji rast i razvoj u svim segmentima: veleprodaja, maloprodaja i sopstvena proizvodnja. Brzo razvijanje novih proizvoda, plasiranje novih ideja i diktiranje trendova su ono po čemu se izdvajamo i na čemu će se zasnivati naše poslovanje i u budućnosti.\nCopyright © 2015 ĆIMO Company - Sva prava zadržanaIzrada sajta


O nama - Aparteko\nKompanija Aparteko osnovana je 2012. godine kao rezultat rada mladih i kreativnih ljudi na stvaranju jednog novog sveta interaktivnih igara na socijalnim mrežama. Naša prva aplikacija – Slagalica je za kratko vreme postala najpopularnija igra u regionu, obarajući sve rekorde u brzini rasta, broju korisnika i pažnji koju je iznenada privukla. Ubrzo nakon pokretanja, praktično nije bilo učionice, prodavnice ili kafea u kom ljudi nisu igrali ili razgovarali o Slagalici. Sa više od milion korisnika, Slagalicu je u tom trenutku igrao svaki treći korisnik Fejsbuka u Srbiji. Postigavši tako veliki uspeh, Slagalica nas je motivisala da nastavimo da radimo i rastemo i ohrabrila nas da pokušamo da napravimo još veći uticaj na globalnom tržištu igara na društvenim mrežama. Podstaknuti uspehom aplikacija na socijalnim mrežama, naš portfolio proširili smo i proizvodima iz ostalih grana softvera. Aparteko je postao sinonim za kvalitetnu izradu softvera, efikasnu saradnju, profesionalnost i stručnost.\nAparteko je kreativna, profesionalna, društveno odgovorna kompanija koja je spremna da se bori i sa najkomplikovanijim izazovima na tržištu. Sofisticirane metode razvoja softvera, efikasan proces generisanja ideja, visoko motivisan tim ljudi i potpuna posvećenost i usmerenost ka našim korisnicma postali su naš zaštitni znak.\nIza svakog uspešnog proizvoda stoji dobra ideja. Bez obzira da li je ideja vaša ili naša, mi znamo da prepoznamo pravu i od nje napravimo najbolji mogući proizvod. Naš pristup generisanja novih i unapređenja postojećih ideja, kao i rešavanja svakodnevnih problema dokazano je proveren i efikasan. Sa velikim brojem uspešnih i neuspešnih pokušaja, demoa i prototipa, iskustvo koje smo stekli nam je stvorilo osnovu za svaki naredni poduhvat. Uz pomoć savremenih analitičkih alata, milioni naših korisnika predstavljaju neprocenjiv izvor povratnih informacija koje oblikuju i određuju svaku našu ideju.\nU dinamičnom i neizvesnom okruženju stvaranja mobilnih aplikacija i aplikacija na socijalnim mrežama, agilne metode razvoja softvera dostigle su pun značaj. Naš pristup se oslanja na osnove „Agile“ principa, sa elementima koje smo prilagodili našoj korporativnoj kulturi i načinu rada. Usvojili smo iterativni proces razvoja, testiranja i objavljivanja aplikacija koji neprekidno poboljšavamo zahvaljujući primeni Kaizen principa u svakom aspektu našeg poslovanja. Uvek potpuno posvećeni i usmereni ka našim korisnicima, svakoga trenutka merimo desetine indikatora performansi naših aplikacija i njihov dalji razvoj usmeravamo pažljivom analizom dobijenih rezultata.\nNaš tim se sastoji od mladih, kreativnih i ambicioznih stručnjaka iz različitih oblasti razvoja softvera, grafičkog dizajna, projektnog planiranja i digitalnog marketinga odnosno svega potrebnog da se obećavajuća ideja pretvori u veoma uspešan proizvod. Od mobilnih aplikacija i aplikacija na socijalnim mrežama, preko različitih internet portala, pa sve do stabilnih serverskih rešenja koja svakodnevno koriste stotine hiljada ljudi. Vrlo je jednostavno – ako nešto može da se napravi, mi ćemo to uraditi na najkvalitetniji mogući način.


Posao od kuće: Noćna mora ili prednost?! - Zanimljivosti - Ostalo - Vesti - Svet Plus\n11:49 12. JAN 2018.\nVećina ljudi priželjkuje da posao za firmu obavlja iz svog doma, sa svog računara ali i tu postoje problemi. Prvo, malo firmi nudi ovakvu mogućnost, (prema istraživanjima svega 11 posto) a one koje to nude trude se da maksimalno iskoriste radnika. Elektronska pošta je dostupna i preko mobilnog telefona, čak i kada odmarate ili ste negde u gostima, sigurno uhvatite sebe kako proveravate poslovnu poštu. Ovakava vrsta posla posebno je primamljiva za majke sa malom decom. Ipak rad od kuće, često podrazumeva i prekovremeni rad kako bi se ispunili zahtevi poslodavca. Prema istraživanjima rađenim u Nemačkoj, nakon osam sati radnog vremena, neki nadređeni očekuju da im zaposleni i dalje stoje na raspolaganju, da su uključeni u "mrežu" i radni proces. Stručnjaci iz oblasti prava radnika zalažu se da u ugovoru, ali i zakonu, stoji odrednica o pravu na nedostupnost, odnosno pravo da radnik bude izuzet od posla nakon završetka radnog dana.\nPostoje i drugi poslovi od kuće, po sistemu "sam svoj gazda", ovo većini ljudi deluje jako privlačno jer nemaju šefa nad glavom i sami organizuju radno vreme ali i rizik potencijalnog neuspeha sami snose. Jedna od najčešćih dilema koja se javlja uz bilo koji oglas u vezi sa radom od kuće jeste: Kako da nađem pravi posao od kuće? Mnogo je sumnjivih ljudi koji vam na internetu obećavaju hiljade dolara mesečno, pa zato pazite da ne budete prevareni. Ukoliko vam na samom početku traže da uplatite novac, odustanite odmah da se kasnije ne biste kajali. Dobra vest je, da ako znate šta tražite, možete naći dobar posao koji možete u potpunosti ili uglavnom raditi od kuće.\nPosaoRad od kucezanimljivostiIzdvajamo


Ivica Daćić priredio novogodišnji prijem za diplomate i novinare – Balkanekspresrb.rs\nIvica Daćić priredio novogodišnji prijem za diplomate i novinare\nDanas, 14. januara pozvao je na svoj tradicionalni novogodišnji prijem diplomate i glavne urednike i direktore srpskih medija. Pohvalio im se visokim nivoom saradnje Srbije sa istočnim, zapadnim i zemljama u regionu\nSVOJA patriotska osećanja ministar spoljnih oslova Ivica Dačić, nije izneverio ni na ovu „srpsku Novu godinu“.\nDanas, 14. januara pozvao je na svoj tradicionalni novogodišnji prijem diplomate i glavne urednike i direktore srpskih medija. Pohvalio im se visokim nivoom saradnje Srbije sa istočnim, zapadnim i zemljama u regionu.\nProšle godine naš je ministar spojnih poslova imao 131 susret sa svetskim državnicima, od kojih je 37 bilo u Srbiji. Rekao je da će se njegovo ministarstvo i u narednoj godini boriti za dostojanstvo svoje zemlje. Srbija je do sada pokazala najveću spremnost za poštovanje svih dogovora iz Brisela, ali, kako kaže Dačić, prištinska strana to nije uradila. Srbija je , zahvaljujući Vladi Aleksandra Vučića ostvarila ogromne ekonomske rezultate. Zbog toga je postala veoma uvažavan partner u svetu.\nMinistar Dačić najavio je i stvaranje okvira za ekonomsku diplomatiju, prilagođenu zahtevima novog vremena. Srbija će tražiti nove prijatelje i truditi se da ne izgubi ni jednog starog. Srpsku Novu godinu čestitao je svojim gostima željom da ova godina bude sa što manje protesta i što više saradnje.\nPozdravna reč ministra spoljnih poslova Ivice Dačića\nDozvolite mi da vas, pre svega, pozdravim i da vam poželim srećnu i uspešnu 2017. godinu.\nOtvorili smo četiri nova pregovaračka poglavlja sa Evropskom unijom i delima pokazali iskrenu posvećenost svom najvažnijem spoljnopolitičkom cilju – punopravnom članstvu u Evropskoj uniji. Mislim da sa razlogom očekujemo da se proces pristupanja Srbije Evropskoj uniji dodatno intenzivira i da u 2017. godini otvorimo više pregovaračkih poglavlja nego u prethodnoj.\nJa, kao ministar spoljnih poslova, imao sam 131 susret sa međunarodnim zvaničnicima, od čega 37 susreta u zemlji i 94 u inostranstvu. Pored bilateralnih poseta, izdvojio bih i učešće na međunarodnim skupovima kao što su Samit Nesvrstanih zemalja u Venecueli, 15. Samit frankofonije na Madagaskaru, Samit Kina-CIEZ u Rigi, 71. zasedanje GS UN u Njujorku, Bledski strateški forum.\nU kontekstu regionalne saradnje, posebno želim da istaknem doprinos Republike Srbije u pokretanju i realizaciji konkretnih projekata i aktivnosti u okviru „Berlinskog procesa“, kao pragmatičnog političkog okvira podrške Zapadnom Balkanu.\nPosebnu pažnju smo posvetili očuvanju regionalne stabilnosti i ublažavanju posledica migrantske krize. To smo činili kroz dijalog sa svim relevantnim partnerima, ali i na multilateralnom nivou, gde bih želeo da istaknem naše delovanje u okviru Regionalne inicijative za migracije, azil i izbeglice (MARRI), čiji smo predsedavajući od juna 2016. do juna 2017. godina. Očuvanje regionalne stabilnosti i migrantska kriza su neki od izazova sa kojima ćemo se, nažalost, suočavati i u tekućoj godini.\nMinistarstvo spoljnih poslova Republike Srbije će i u 2017. godini nastaviti da se bori za očuvanje teritorijalnog integriteta svoje zemlje. Kao što znate, nikada nismo, niti ćemo bežati od dijaloga sa bilo kim, pa ni sa predstavnicima Prištine. U više navrata smo pokazali i dobru volju i spremnost da ispunimo obaveze koje iz dijaloga proisteknu. Jednaku posvećenost i spremnost očekujemo i od druge strane, ali, nažalost, u praksi to često nije bio slučaj. Izbegavanjem ispunjenja dogovorenog, jednostranim potezima, govorom mržnje i demonstracijom sile sasvim sigurno nećemo ostvariti napredak. Baš kao ni pretnjama ugrožavanja bezbednosti diplomatsko-konzularnih predstavništava Republike Srbije u inostranstvu, sa kakvim se suočavamo ovih dana.\nKao što znate i kao što jasno pokazuju izveštaji svih relevantnih međunarodnih finansijskih institucija, Republika Srbija ostvaruje izuzetne rezultate na ekonomskom i finansijskom planu po svim parametrima. Razvijena i prosperitetna Srbija je Srbija za kakvu se zalaže Vlada sa premijerom Vučićem na čelu, Srbija kakvu žele svi njeni građani. Svojim napretkom i stabilnošću doprinosimo i razvoju čitavog regiona, i samo takva Srbija može biti i jeste priznat i uvažavan partner u celom svetu.\nU tom kontekstu želim da istaknem da će jedan od prioriteta Ministarstva spoljnih poslova u narednom periodu biti uspostavljanje pravnog okvira i adekvatne strukture ekonomske diplomatije. Cilj nam je da stvorimo mrežu koja, bar u ovoj fazi, neće biti široka, ali će biti efikasna, prilagođena zahtevima vremena i koja će koristiti najbolja iskustva drugih evropskih i svetskih diplomatija.\nHvala na pažnji i dozvolite mi da vam još jednom poželim sreću i uspeh na ličnom i profesionalnom planu.♦(Foto BERB)\nZapalite žalfiju: Za samo nekoliko minuta vazduh u kući će biti čist


Internet oglašavanje postaje ozbiljan pokretač tržišta usluga u Srbiji (VIDEO) – Danas Conference Center\nHome Globalna ekonomija Internet oglašavanje postaje ozbiljan pokretač tržišta usluga u Srbiji (VIDEO)\nInternet oglašavanje postaje ozbiljan pokretač tržišta usluga u Srbiji (VIDEO)\nSve veći broj usluga postaje dostupan preko interneta, a pored kupovine različitih proizvoda, polako, ali sigurno, usluge dobijaju sve veći udeo u elektronskoj trgovini, jedan je od zaključaka 194. konferencije Danas konferens centra, koja je održana u hotelu Radison Blu u Beogradu, uz institucionalno partnerstvo Ambasade SAD u Srbiji. Vladimir Nikolić, osnivač i generalni direktor LimundoGrad d.o.o., kompanije koja je vlasnik jednog od najvećih domaćih portala elektronske trgovine ukazao je na ogroman porast transakcija, tako da je taj broj samo na portalu Limundo, preko milion transakcija godišnje. Takođe, vrlo bitan faktor u rastu kupovine preko interneta je udobnost, čak i lenjost, tako da je samo zbog činjenice da ova kupovina ne zahteva nikakav napor, ta opcija postala jako popularna među građanima Srbije.\nDva najvidljivija elementa širenja spektra usluga koje građani koriste na internetu, svakako su usluge prevoza i ugostiteljske usluge. Globalni gigant Uber odavno je objedinio usluge prevoza putnika, što se naručuje preko aplikacije Uber, ali i naručivanja hrane iz različitih restorana, što se naručuje preko aplikacije Uber Eats. U Srbiji, aplikacija Car Go inicirala je pravi bum u ovoj oblasti, tako da i klasična taksi udruženja sada uvode opciju naručivanja vožnji preko aplikacije, dok posebno veliku ekspanziju doživljavaju različite aplikacije koje obezbeđuju naručivanje hrane iz restorana, tako da se posebno u ova dva segmenta vidi koliko veliki potencijal ima trgovina preko interneta, koja pored kupovine proizvoda, uključuje i ozbiljan segment usluga koje građani Srbije svakodnevno koriste.\nAleksandar Ašković, IT novinar i YouTube autor, ukazao je na ogroman uticaj društvenih mreža na tržište oglašavanja, na promene navika gledanja TV programa, koje posebno kada je reč o YouTube kanalima, postaje ozbiljan iskorak sa linearnog koncepta televizije u kome postoje temini emisija i blokovi reklama, do nelinearnog koncepta u kome se emisije gledaju kada korisnicima odgovara, uz reklame koje se pojavljuju u sklopu YouTube servisa. YouTube ima preko 1,8 milijardi korisničkih naloga širom sveta, a tržište oglašavanja je globalizovano, tako da bez obzira na to odakle je postavljen video snimak, reklame se emituju korisnicima po njihovoj geografskoj lokaciji, tako da korisnik u Španiji gleda španske reklame, dok korisnik u Srbiji gleda reklame namenjene tržištu Srbije. Za sada, uprkos ogromnom broju korisnika u Srbiji, cena oglašavanja na YouTube i dalje godinama stagnira na vrlo niskom nivou, što domaće autore stavlja pod pritisak da ako žele da zarade, moraju da proizvedu sadržaj koji će biti gledan i na bogatijim tržištima, gde je prihod od oglasa znatno veći.\nGledanje filmova takođe je jedan od bitnih segmenata koji postaju dostupni preko različitih striming servisa poput Netfliksa, HBO GO i Hulu, ali barem za sada, globalno to nije dovelo do pada posete bioskopima, pošto je odlazak u bioskop očigledno mnogo više od gledanja samog filma, pa tako imamo fenomen filma Avengers Infinity War: Endgame, koji je u bioskopima za nešto više od mesec dana, zaradio preko 2,7 milijardi dolara.\nFenomen oglašavanja na društvenim mrežama i direktna komunikacija korisnika sa servisima za oglašavanje društvenih mreža, dovodi do još jedne sistemske promene u konceptu oglašavanja, a to je da se ceo proces obavlja bez posrednika u vidu marketinških agencija, a tu ulogu preuzimaju sami servisi društvenih mreža, tako da se na YouTube snimcima prihodi dele po modelu 55 posto autoru snimka, 45 posto samom YouTube servisu.\nNajzanimljivije izvode iz izlaganja možete videti na ovim video snimcima:\nSnimak celog programa konferencije, možete videti na ovom video snimku:\nprevious Politička distorzija tržišta oglašavanja u Srbiji (VIDEO)\nnext Srbija između demografskog kolapsa i nekontrolisanih ekonomskih migracija(VIDEO)


Leskovačka Roštiljijada od 26. avgusta | Novosti.rs\nLeskovačka Roštiljijada od 26. avgusta\n13. 08. 2013. u 23:25\nLeskovačka Roštiljijada biće održana od 26. avgusta do 2. septembra, a u Turističkoj organizaciji očekuju da će tih dana Leskovac posetiti pola miliona gostiju\nLESKOVAC - Leskovačka Roštiljijada biće održana od 26. avgusta do 2. septembra, a u Turističkoj organizaciji očekuju da će tih dana Leskovac posetiti pola miliona gostiju.\nŠtandovi na kojima će se pripremati specijaliteti leskovačkog roštilja biće postavljeni duž Bulevara oslobođenja u centru grada. "Tokom 24. Roštiljijade, pored tradicionalnh takmičenja majstora roštilja i pravljenja najveće pljeskavice, biće organizovan i bogat muzički program. Na velikoj bini u centru grada koncerte će održati Crvena jabuka, Frajle, Jelena Tomašević i Dragan Kojić Keba", najavila je portparolka Turističke organizacije Ivana Pejić.\nJavna licitacija zakupa štandova održaće se 14. i 17. avgusta.\nU Turističkoj organizaciji očekuju da će duž Bulevara oslobođenja biti postavljeno više od 30 štandova na kojima će se pripremati specijaliteti od roštilj mesa.


SRBI SE OPIJAJU OD NELEGALNOG ALKOHOLA\nSRBI SE OPIJAJU OD NELEGALNOG ALKOHOLA\nIzvor: Tanjug,Lokalne novine | Obrenovac, 18.12.2018.\nČak 80 odsto pića u prodaji nije legalno!\nGotovo 80 odsto prometa alkoholnih pića u Srbiji čini nelegalna trgovina, zbog čega država gubi desetine, ako ne i stotinu miliona evra godinšnje, kažu u Grupaciji uvoznika i distibutera alkoholnih pića. Taj alarmantan podataka pokazuje da je siva ekonomija gorući problem u industriji alkoholnih pića, kaže predsednik Grupacije uvoznika i distibutera alkoholnih pića u Privrednoj komori Srbije Miloš Ilić.\n"Naša odgovornost je u ovom segmentu jako velika zato što nelegalni promet alkoholnim pićima značajno ugrožava i život i zdravlje potrošača", rekao je Ilić koji je učestvovao na okruglom stolu u Privrednoj komori Srbije "Zajedno protiv sive ekonomije" na kome su bili i predstavnici proizvođača.\nNaveo je da su udružanja distributera i proizvođača pripremila hodogram, odnosno plan aktivnosti inspekcijskih službi u borbi protiv sive ekonomije u oblasti alkohola.\n"Sledimo dobru praksu hodograma u industriji duvana, tekstila kao i u industriji kafe i želimo da i naš hodogram postane deo nacionalnog plana za borbu protiv sive ekonomije", kaže Ilić i dodaje da doprinos države treba da bude u dodatnom angazmanu inspektora, njihovoj edukaciji i opremi.\nSmatra da su gubici države zbog sive ekonomije u oblasti alkohola znatno veći nego što bi bila investicija u dodatne službenike u inspekcijama.\nPredsednik Grupacije proizvođača jakih alkoholnih pića u PKS Ivan Urošević upozorio je da su podaci alarmantni u poslednjih 10 godina, te da registrovani proizvođači rakije sve manje imaju snage u borbi protiv sive ekonomije.\n"Moraju neke stvari da se promene, inače naš nacionalni proizvod je u velikom problemu. Sve je manje proizvođača koji imaju snage da se ozbiljno bave ovom proizvodnjom, a to se automatski odražava i na sam kvalitet proizvoda", kaže Urošević.\nIstakao je da je važno znati šta se nalazi u prometu i šta kroz ugostiteljske objekte i kroz nelegalnu prodaju završava na našim trpezama, s ozbirom da je piće takođe prehrambeni proizvod i da je u njegovom slučaju Zakon o bezbednosti hrane takođe jedan od krovnih zakona.\nS obzirom da često svi kažemo, dodaje Urošević, da je rakija naš nacionalni proizvod, krajnje je vreme da se tako prema njemu i ophodimo.\n"Rakija je jedan od retkih proizvoda koji niko ne može da falsifikuje pa čak ni Kinezi, s obzirom da se radi o proizvodu od voća sa našeg terena i ima svoje specifičnosti. Mislim da je ovo prozvod koji treba mi sami da cenimo mnogo više i da se bavimo njime", kaže Urošević.\nBroj registrovanih proizvođača rakije se, navodi, stalno menaja, a po poslednjoj evidenciji ima ih oko 500, dok ih je u 2009. bilo skoro 2.000, te da je nažalost broj onih koji se bave proizvodnjom rakije koje sistem ne vidi daleko veći.\n"Možemo da pretpostavimo da se sigurno tih 1.500 koji su nekad bili registrovani, a više ne postoje u registru i dalje bave time, a siguran sam da ima mnogo više onih koji su naknadno ušli u ovaj posao", rekao je Urošević.\nSekretar Udruženja za trgovinu Privredne komore Srbije Žarko Malinović kaže da PKS u poslednje dve godine aktivno radi na borbi protiv sive ekonomije, jer je za privredu to jedan od prioriteta.\n"Upravo hodogrami jesu jedan od načina kako stvari mogu da se rešavaju štemski tako što će i svi nadležni organi, a sa druge strane privreda, zajedno raditi na smanjenju sive ekonomije i na stvaranju fer i konkurentnog tržišta", rekao je Malinović.\nZa rešavanje tog problema, navodi Malinović, potreban je zajednički radi, ali i ukazivanje na konkretne probleme koji se dešavaju u praksi i na one koji nepošteno obavljaju svoju delatnost.\nKako je rekao, sami privrednici na terenu najbolje znaju ko su njihovi konkurenti koji se bave nelegalnom trgovinom, a hodogram je najbolji odgovor, jer daje jasne naznake kada, u kom periodu godine i koji inspekcijski organ treba da se angažuje kako bi se rešavao uzrok problema, a ne da se samo bavimo posledicama.


INZAGROUP » Besplatna aplikacija ”INZA GROUP-e”\nNaša GIS aplikacija dostupna institucijama i građanima na korištenje, još jedan potez društveno odgovornog poslovanja naše kompanije.\nInteraktivna aplikacija prikazuje statistiku oboljelih od virusa korona u evropskim zemljama u realnom vremenu. GIS aplikaciju je napravio tim sektora inžinjeringa, koji dugi niz godina koriste inovacije u poslovanju i prilagođava ih određenoj situaciji.\nEpidemija koronavirusa je reprezentativan primjer negativne pojave i procesa u društvu koji je izrazito dinamičan proces, gdje se informacije sa terena konstantno mijenjaju i za čiju je analizu i pravovremeno djelovanje neophodan alat koji može u svakom trenutku da prikaže bitne parameter za pojedinca, objekat i regiju u realnom vremenu.\nPojavom pandemije koronavirusa, epidemija kao rizik je postao najveći problem ili izazov u savremenom društvu i mi smo ponudili naš “Informacioni sistem za upravljanje rizicima epidemija” , na upotrebu svim organizacijama zaduženim za borbu protiv koronavirusa. To je naš mali doprinos društvu u ovoj kompleksnoj situaciji. GIS aplikacija je prvenstveno namjenjena institucijama koje su zadužene za borbu protiv koronavirusa, ali može da se koristi u bilo kojoj organizaciji kojoj je potreban alat za brz i beskontaktan protok informacija o koronavirusu.\nPlatforma ”Koronavirus prevencija” je razvijena kao sistem prevencije i zaštite medicinskog osoblja, ali i drugog osoblja za efikasniju daljinsku komunikaciju sa potencijalno zaraženim COVID-om 19 . Platforma je namjenjena medicinskom osoblju iz razloga sto je najvise izloženo pandemijskom riziku dobijanja i prenošenja virusa, jer se svakodnevno suočava sa ogromnim brojem potencijalno zaraženih osoba ali nije ograničena samo na medicinsko osoblje već je primjenjiva i za drugo osoblje koje se obavlja aktivnosti kroz panedmiju, pa čak i same građane da šalju informacije nadležnim centrima za borbu protiv pandemije. Platforma “Koronavirus prevencija” također smanjuje primjetno zatrpavanje medicinskih kapaciteta, gdje dolazi do grupisanja i kontakta potencijalno zaraženih sa drugim pacijentima i medicinskim osobljem. Platformu “Koronavirus prevencija” možete pogledati i na našoj zvaničnoj web stranici i društvenim mrežama.”


DSVM: Bazen slika vođenja grada u poslednjih 15 godina | (Vesti - 28. 10. 2011) Subotica.com\nDSVM: Bazen slika vođenja grada u poslednjih 15 godina\n28.10.2011. u 00:00h\nProblematika izgradnje bazena u Subotici slika je i prilika vođenja grada u poslednjih 10 - 15 godina, izjavio je na press konferenciji odbornik Demokratske stranke vojvođanskih Mađara u gradskoj Skupštini Čaba Šepšei.\nPrema njegovom mišljenju, glavni cilj celog projekta izgradnje bazena nije bio to da Subotica dobije bazen, već da bude uposleni njima bliski građevinski kapaciteti, te da od samog starta ova investicija nije bila "finansijski pokrivena".\nŠepšei je iznao da je DSVM još 1995. tražio da se od Vlade traže garancije da će finansirati svoj deo obaveza, ali da to nije učinjeno, te da je u prve dve godine utrošeno 7 miliona dinara, a da "ni džak cementa nije kupljen".\nOn tvrdi da je odbornička grupa DSVM-a tražila od gradske uprave finansijski izveštaj o dosadašnjim troškovima gradnje, ali da su obavešteni da služba za finansije tim podatkom ne raspolaže.\nbazen u subotici dsvm demokratska stranka vojvođanskih mađara bazen prozivka bazen na prozivci čaba šepšei\npre 3 sata 49 minuta\npre 8 sati 37 minuta


Istoričari kritički o tv seriji o Tuđmanu – Krstarica\nIstoričari kritički o tv seriji o Tuđmanu\nTanjug 23. januara 2020. 15:44\nZAGREB – Mišljenja istoričara o dokumentaro-igranoj seriji “Predsjednik”, posvećenoj prvom hrvatskom predsedniku Franji Tuđamnu, koja je ove sedmice počela da se emituje na HRT-u, podeljena su s, doduše, više kritike nego pohvale, uz određenu uzdržanost s obzirom na to da je tek početak.\nAutori ovog serijala od deset epizoda su novinar Gordan Malić i bivši TV urednik i nekadašnji Tuđmanov savetnik za medije Miljenko Manjkas.\nU prvoj epizodi, koja je prikazana u poneđeljak u prajm tajmu, o Tuđmanu su govorili neki od njegovih najbližih saradnika – Mate Granić, Ivić Pašalić, Vesna Škare Ožbolt, Andrija Hebrang…\nTuđmana su u seriji komentarisali i Ivo Banac, novinar Darko Hudelist, bivši američki ambasador u Zagrebu i Beogradu Vilijam Mondgomeri…\n“ Poslužio bih se starom izrekom da nije važno samo ono što se kaže, nego i ono što se prećuti. Dakle, puno stvari koje su rečene u ovoj prvoj epizodi stoje, a o mnogima bi se moglo diskutovati kao što je, na primer, sloboda medija“, kaže Klasić za Jutarnji list.\n„Kao istoričar u tome vidim jedan od glavnih mehanizama revizionizma, da se ističu samo one stvari koje vam idu u prilog, a da se zanemaruju one koje vam ne idu u prilog. Moja glavna zamerka je da nije izbalansiran odnos kritičara i bliskih saradnika Franje Tuđmana. U poslednjih 30 godina bilo je toliko kritika o stvaranju kulta ličnosti Josipa Broza Tita kao bezgrešnog političara i velikog vojskovođe, žao mi je da u 21. veku u demokratskom društvu očito neki imaju potrebu da grade novi kult ličnosti i kako je to u seriji rekao bivši ambasador Mondgomeri – kult ličnosti imitatora Josipa Broza Tita“, naveo je Klasić.\n„Načelno, ne gledam takve stvari jer je to jedan vid agitpropovštine, i to inače nikad ne bi ugledalo svetlo dana. To što HRT produkuje je gubitak vremena, novca poreskih obveznika i manipulacija činjenicama i interpretacijama“, rekao je Jurčević za ovaj zagrebački dnevnik.\n„Nije mi bilo dosadno pa mislim da to dosta govori o njenom kvalitetu“, rekao je Marijan.\n„Serija je očito rezultat ozbiljnog istraživačkog pristupa, imali smo priliku da čuejmo različita mišljenja nekih Tuđmanovih bliskih saradnika koji danas ne bi ni seli jedan pored drugog“, naveo je.


ANALIZA IZVEŠTAJA STATE DEPARTMENTA O POŠTOVANJU LJUDSKIH PRAVA U SRBIJI ZA 2020. GODINU (mart 2021) – Međunarodni Institut za Bezbednost\nANALIZA IZVEŠTAJA STATE DEPARTMENTA O POŠTOVANJU LJUDSKIH PRAVA U SRBIJI ZA 2020. GODINU (mart 2021)\n1 априла, 2021 Vesti\n1. O izveštaju\nAmerički State department objavio je 30. marta 45. redovni godišnji izveštaj o poštovanju ljudskih prava u svim zemljama sveta (2020 Report on Human Rights Practices). Posmatra se u kojoj meri države sprovode svoje obaveze koje proističu iz međunarodno prihvaćenih dokumenata, koja se tiču ljudskih prava, pre svega Univerzalne deklaracije UN o ljudskim pravima. To se pojedinačno tiče seta univerzalno prihvaćenih ljudskih prava – individualnih, građanskih, političkih i radničkih prava.\nState department priprema ovaj izveštaj na osnovu informacija od ambasada SAD širom sveta, od zvaničnika stranih vlada, nevladinih i međunarodnih organizacija, pravnih eksperata, novinara, univerzitetskih istraživača, radničkih aktivista i objavljenih izveštaja. Ambasade SAD u inostranstvu pripremaju nacrte izveštaja za svaku konkretnu državu, a konačnu verziju pravi Biro za demokratiju, ljudska prava i rad u okviru State departmenta, u saradnji sa drugim odeljenjima Stejt departmenta, kao i sa Ministarstvom za rad SAD-a.\nIzveštaj se odnosi isključivo na događaje i situacije koje su se odigrale tokom 2020. godine.\nIzveštaj ne daje konkretne numeričke oznake, koeficijente, procente napretka ili nazadovanja, kao što je čest slučaj kod sličnih izveštaja međunarodnih organizacija, niti upoređuje stanje u pojedinim oblastima sa prethodnim izveštajima (napredak ili nazadovanje). Ipak, postoji vrednosna metodologija, koja je veoma važna za praćenje i pravilno razumevanje ocena iznetih u izveštaju.\nKako je posebno istaknuto u metodološkim napomenama, u izveštaju se koristi formulacija da je određen segment ljudskih prava “generalno poštovan” (Generally respected) od strane države, zato što se ne može sa potpunom sigurnošću tvrditi da bilo koja vlada “sasvim poštuje” neki segment ljudskih prava i to sve vreme, jer reč je o dinamičkoj kategoriji. State department naglašava da se formulacija – “generalno se poštuje” koristi da opiše ponašanje one države koja nastoji da zaštiti i promoviše ljudska prava u punom smislu, i da je to “najviši nivo poštovanja ljudskih prava koji se koristi u ovom izveštaju”. Ova formulacija će biti bitna i za punu ocenu o godišnjem izveštaju Stejt departmenta o Srbiji.\n3. Izveštaj o Srbiji – generalna ocena\nUkupan izveštaj je dominantno pozitivan za Srbiju. Od ukupno 35 posmatranih kategorija ljudskih prava, dve trećine ili 24 kategorije (69%) su ocenjene pozitivno (različitim stepenima), dok su kod jedne trećine (11 kategorija ili 31%) iskazane primedbe. Ovaj odnos je utvrđen na osnovu metodologije i formulacija koje je dao sam Stejt department i pokazuje sledeći odnos:\nBez ikakvih primedbi – 4 kategorije\nOcena “Generally respected” – 14 kategorija\nOcena “značajan napredak” (Significant progress) – 1 kategorija\nNeutralna ocena – 5 kategorija\nNegativna ocena – 11 kategorija\nU skladu sa ovakvom slikom formulisan je i sažetak izveštaja, iako u njemu uočavamo materijalnu grešku, jednu od retkih u izveštaju, kao i metodološku nedoslednost – parlamentarni izbori 21. juna prošle godine označeni su kao “vanredni”, iako su bili redovni. A u sažetku su pominjani i izbori za predsednika Srbije 2017. iako se u opisu metodologije izveštaja izričito kaže da se on tiče samo događaja iz 2020.\nŠto se tiče izbora, u sažetku je preneta ocena međunarodnih posmatrača da su oni organizovani efikasno u teškim okolnostima (pandemija), ali je konstatovano da su dominacija vladajuće partije, nedostatak pristupa opozicije medijima, kao i manjak medijske različitosti glasačima ograničili izbor.\nU sažetku se navode “najkrupnija” problematična pitanja, kao što su “ozbiljne restrikcije u oblasti slobode izražavanja i medija, uključujući nasilje, pretnje nasiljem, neopravdana hapšenja i postupke protiv novinara, zatim brojne slučajeve korupcije u vlasti, krivična dela koja uključuju nasilje ili pretnje nasiljem nad osobama sa invaliditetom, kao i krivična dela, uključujući nasilje ili pretnje nasiljem prema gej-osobama”.\nIpak se zaključuje da je vlada preduzela mere da identifikuje, istraži, procesuira i kazni one zvaničnike koji krše ljudska prava, bilo da su u policiji ili drugim organima.\nKao pozitivno ocenjeno je to što je nacionalna policija održala unutrašnju bezbednost i što je pod kontrolom Ministarstva unutrašnjih poslova, kao i da civilne vlasti imaju efektivnu kontrolu nad bezbednosnim snagama.\n4. Problematična pitanja\nPrimedbe na poštovanje ljudskih prava u Srbiji iskazane su za 11 od ukupno 35 oblasti. Ta primedba se obično izražava formulacijom da u toj oblasti postoji zakonodavstvo, ali da ga vlada nije primenila u dovoljnoj meri, kako bi ljudska prava bila potpuno zaštićena.\nSkoro sve primedbe u svom svom izveštaju, Stejt deparment je preuzeo od drugih izvora – iz izveštaja međunarodnih organizacija, domaćih NGO i medija. Iako su neke od njih dokumentovane i podacima “druge strane”, odnosno državnih organa, kredibilitet ovih izvora je često pod znakom pitanja, a istinitost njihovih podataka i tvrdnji problematična. State department koristi ovakve izvore, ali ih uvek citira, što može da znači i jednu vrstu ograde i rezerve prema njima i njihovoj verodostojnosti. U nastavku ćemo analizirati svaku od ovih primedbi pojedinačno:\nTortura i drugi okrutni, nehumani ili degradirajući tretmani ili kažnjavanje (Torture and other cruel, inhuman, or degrading treatment or punishment)\nKonstatuje se da Ustav zabranjuje ovakvu praksu, ali se dodaje da “policija po rutini tuče zatvorenike i zlostavlja osumnjičene, obično prilikom hapšenja”. Za ovako jaku optužbu nema nikakve argumentacije, ni podataka niti izvora, što je kuriozitet za ceo izveštaj. Samo posredno se, povodom ovih tvrdnji, poziva na izveštaj Komiteta Saveta Evrope protiv torture, u kojem se srpske vlasti pozivaju da “prepoznaju da je ovakvo loše postupanje od strane policije činjenica, ne samo praksa pojedinih brutalnih službenika, već prihvaćena praksa u postojećoj policijskoj kulturi, posebno među inspektorima u oblasti kriminala”.\nNegiranje poštenog javnog suđenja (Denial of Fair Public Trial)\nU ovom odeljku ne iznose se konkretne primedbe, već se suštinska zamerka odnosi na spor proces ustavnih reformi u oblasti pravosuđa, koje će redukovati politički uticaj na pravosuđe. Zato ovde nije reč o suštinskoj zamerci, već o konstatovanju da još nije završen važan proces na kojem Srbija već radi i to u saradnji sa svojim partnerima, naročito Evropskom unijom i koji će u dogledno vreme biti završen.\nArbitražno ili nezakonito mešanje u privatnost, porodicu, dom ili prepisku (Arbitrary or unlawful interference with privacy, family, home, or correspondence)\nI u ovom odeljku se konstatuje da Ustav zabranjuje ovakve akcije, ali se dodaje da “postoje izveštaji” da vlada ne poštuje te odredbe, konkretno, da MUP, na primer, “često” ne pribavlja dozvolu suda pre nego što primeni mere praćenja neke kriminalne aktivnosti. Nema obrazloženja, argumentacije, ni navođenja koji su to izveštaji koji ukazuju na ovakvu praksu. Ali zato ima pozivanja na “aktiviste”, “nezavisne novinare” da postoji “praćenje” njihovih postova na društvenim mrežama, jer su kritički nastrojeni prema vladi!? Kredibilitet ovakvih optužbi u Srbiji je ravan nuli.\nSloboda izražavanja, uključujući i slobodu medija (Freedom of Expression, including for the Press)\nOvo je najobimnija kritika u izveštaju, sačinjena po istovetnoj matrici, i sa skoro istim materijalom, kao i izveštaji Freedom house i Reportera bez granica na istu temu. Ove dve organizacije su i dva glavna izvora stavova koji su poslužili kao građa za ovo poglavlje.\nCitira se prošlogodišnji izveštaj Freedom House “The nations in transit”, koji je za 2020. godinu umanjio status Srbije iz “polukonsolidovane demokratije” u “tranzicioni ili hibridni režim”, upravo zbog stanja u oblasti medija i izražavanja. Smatramo da je ovaj izveštaj FH-a izuzetno pristrasan, neobjektivan i nekompetentan, pa je za žaljenje što ga je State department uzeo kao glavni izvor za svoje primedbe o stanju slobode izražavanja i medija u Srbiji. Autor izveštaja FH-a (Miloš Damnjanović, saradnik BIRN-a) je 90% svojih ocena zasnovao na napisima u srpskim medijima, a u samo 10% slučajeva koristio je podatke državnih institucija ili NVO. Više od polovine materijala za svoje kritičke stavove o Srbiji, Damjanović a sa njim i Freedom House našao je u izveštajima samo četiri srpska medija – BIRN, Slobodna Evropa, Južne vesti i N1. Reč je, dakle, o ogromnoj pristrasnosti, koja daje krivu i jednostranu sliku o Srbiji. Nažalost, ovim je ozbiljno narušen kredibilitet Freedom House, ali činjenica je da je State department uvažio i taj izveštaj i uvrstio u svoj pregled stanja ljudskih prava u Srbiji.\nZanimljivo je da State department na više mesta, kao problematičnu, navodi činjenicu da je medijski prostor Srbije “prezasićen” medijima i da veliki broj njih ne posluje sa zaradom. Ova vrlo važna činjenica se retko konstatuje u sličnim međunarodnim izveštajima, iako u njoj leži koren mnogih problma sa kojima se suočava medijska scena u Srbiji, pa i deo razloga za stalne primedbe na stanje medijskih sloboda. Razume se, ovu činjenicu, State department ne stavlja “na dušu” državi.\nGlavne primedbe tiču se pretnji i napada na novinare, netransparentnost vlaništva nad medijima i veliku ulogu države u medijskom prostoru.\nU izveštaju je potpuno netačno opisano stanje u sferi kablovske televizije. Najpre se ispravno konstatuje da United grupa kontroliše više od 50% kablovskog tržišta, a Telekom 25%, da bi se iz toga izveo zaključak da “takva koncentracija i zavisnost od državnih oglašivača… otežava opozicionim liderima da komuniciraju sa potencijalnim glasačima”. Ovde se daje potpuno netačna slika i izvlači netačan i tendenciozan zaključak o vrlo bitnoj temi, s obzirom na činjenicu da ubedljivo najveći kablovski operater (United grupa) ima ujedno i svoje medije koji su izrazito anti-vladino i opoziciono orijentisani.\nKao najdrastičniji slučaj napada na novinare, izveštava se o paljevini kuće Milana Jovanovića u Grockoj, za šta je optužen (u tom trenutku) predsednik opštine Dragoljub Simonović. S obzirom na to da izveštaj obuhvata samo događaje iz 2020, ovde se konstatuje da je sudski postupak u toku, ali on je u međuvremenu završen izricanjem zatvorske kazne Simonoviću, tako da se i ovo problematično pitanje može smatrati zatvorenim.\nI u ovom Izveštaju, očigledno pod “impulsom” drugih sličnih izveštaja od međunarodnih organizacija, konstatuje se nasilje nad demonstrantima u julu 2020. prilikom napada na Skupštinu. Zanimljivo je da i izveštaj State departmenta konstatuje da su novinari napadnuti od “demonstranata i policije”, što je još jedna formulacija koju je koristio Freedom House i koja jasno govori da su sami demonstranti bili nasilni, nikako mirni.\nStatus i tretman interno raseljenih osoba (Status and Treatment of Internally Displaced Persons)\nU ovom odeljku se izriče relativno blaga primedba, po kojoj zakon obezbeđuje zaštitu interno raseljenim osobama, na osnovu kriterijuma UN, ali da implementacija “nije potpuna u pojedinim oblastima”. S obzirom da se ovde barata podacima domaćih i međunarodnih organizacija koje se brinu o interno raseljenim oblastima, primedba se može shvatiti kao objektivno i teško stanje, za koje država nije odgovorna. Jedina preporuka državnim organima odnosi se na to da se briga o raseljenim iz Hrvatske, BiH i sa Kosova i dalje vodi po Nacionalnoj strategiji iz 2002. godine, koja nije sveobuhvatna i ne može da pruži tehničke i finansijske uslove za dugoročno rešenje za raseljena lica.\nKorupcija i manjak transparentnosti u radu vlade (Corruption and Lack of Transparency in Government)\nUz konstataciju da zakonski okvir pruža osnov za kažnjavanje korupcije kod zvaničnika, konstatuje se, kao i obično u ovakvim izveštajima, da je veoma raširena “percepcija u javnosti” da se zakon ne primenjuje dosledno u slučajevima tzv. visoke korupcije. Takođe se i u ovom odeljku Izveštaj poziva na konstatacije iz izveštaja Freedom House, o čijim kompetencijama i kredibilitetu smo već govorili ranije.\nIpak u izveštaju se kao pozitivan pomak precizno navode statistike državnih organa o velikom broju otkrivenih i procesuiranih slučajeva korupcije na nižem i srednjem nivou zvaničnika, od strane Specijalnog tužilaštva protiv korupcije i novoformiranog Odeljenja za borbu protiv korupcije u okviru MUP-a.\nDiskriminacija, socijalno zlostavljanje i trafiking (Discrimination, Societal Abuses, and Trafficking in Persons)\nU ovom odeljku, u vezi sa narušavanjem prava žena, konstatuje se da se zakon ne primenjuje efikasno, kada je reč o zaštiti žena od silovanja i kućnog nasilja. Ovo se naročito odnosi na proceduru koja dozvoljava udaljavanje nasilnika od žene-žrtve, ali da se ta zakonska mogućnost ne primenjuje efikasno.\nŠto se tiče diskriminacije i zlostavljanja osoba sa invaliditetom, takođe se konstatuje da se zakon ne primenjuje efikasno, preciznije, da nedostaje sveobuhvatna strategija za deinstitucionalizaciju brige nad osobama sa invaliditetom.\nKada je reč o diskriminaciji pripadnika nacionalnih, rasnih i etničkih manjinskih grupa, Romi su prepoznati kao najugroženija manjinska grupa. Ovi navodi su potkrepljeni podacima relevantnih institucija i organizacija. To, međutim, nije slučaj sa ocenom da su pripadnici albanske zajednice diskriminisani i disproporcionalno nezaposleni, jer obrazloženja, argumenata i izvora za ovakav stav – nema. U ovom segmentu se, u kontekstu diskriminacije Albanaca, pominje i ministar Aleksandar Vulin, jer u kontinuitetu koristi “pežorativni, rasistički” izraz za Albance. Kuriozitet je da je ministar Vulin jedini zvaničnik vlade koji se poimence pominje u izveštaju State departmenta i to samo u ovom kontekstu govora mržnje.\nSlučajevi nasilja, kriminalizacija i druga kršenja zasnovana na seksualnoj orijentaciji i rodnom identitetu (Acts of Violence, Criminalization, and Other Abuses Based on Sexual Orientation and Gender Identity)\nDržava u ovom slučaju ne primenjuje efikasno zakone, iako oni zabranjuju diskriminaciju po seksualnoj orijentaciji i rodnom identitetu, konstatuje se u izveštaju. Ove primedbe se ocenjuju kao “ozbiljni problemi”, što je jedini slučaj u celom izveštaju. Jedini izvor za ovakve ocene su primedbe NVO koje se bave pravima seksualnih manjina, nema pozivanja na bilo koje državne institucije iz ove oblasti, tako da i ovaj deo izveštaja mora da se posmatra sa dozom rezerve i osnovanom pretpostavkom da su pristrasni i prenaglašeni.\nZabrana dečijeg rada i minimalni uzrast za zapošljavanje (Prohibition of Child Labor and Minimum Age for Employment)\nU ovom odeljku se precizno navode zakonske odredbe koje definišu dozvoljeni uzrast za zapošljavanje i uslove pod kojima se maloletna lica mogu zaposliti, a izriče se “blaga” primedba u smislu da nadležne institucije “nisu uvek” efikasno primenjivale ove zakonske odredbe, kao i da izrečene kazne nisu uvek bile srazmerne težini počinjenog prekršaja.\nGodišnji izveštaj State departmenta o poštovanju ljudskih prava u Srbiji za 2020. godinu u najvećoj meri je pozitivan. Ocene za dve trećine od ukupno 35 posmatranih oblasti su pozitivne, a za jednu trećinu iznete su primedbe, najčešće da se postojeći zakoni koji štite određena ljudska prava ne primenjuju efikasno.\nAutoritet institucije koja je sačinila izveštaj i njen kredibilitet čine ovaj dokument daleko kredibilnijim nego mnogi drugi, slični izeštaji, čiji su autori međunarodne nevladine organizacije.\nIzveštaj je pristrasan i problematičnog kredibiliteta samo u onim delovima u kojima svoje ocene zasniva na ocenama iz sličnih izveštaja međunarodnih NGO, a to je slučaj u gotovo svim odeljcima u kojima su Srbiji izrečene primedbe.\nState department, nažalost, nekritički preuzima stavove i ocene nekih etabliranih NGO iz oblasti ljudskih prava, poput Freedom House, iako su njihova metodologija i objektivnost više puta dokazano dovele do potpuno iskrivljenih i netačnih zaključaka o stanju nekih sloboda i prava u Srbiji.\nOvo se posebno odnosi na pitanje slobode izražavanja i medija u Srbiji, koje je u tim izveštajima visoko politizovano i najčešće je rezultat netačnih i neobjektivnih inputa koji dolaze “sa terena”, odnosno od pristrasnih izvora iz Srbije.\nIako, za razliku od drugih, State department mnogo češće koristi argumentaciju i dokumenta vlade, oni se i dalje nedovoljno koriste kao “protivteža” naglašeno politizovanim i neobjektivnim stavovima i procenama civilnog sektora i medija.\nViše slučajeva kršenja ljudskih prava, kojima je u Izveštaju data značajna pažnja, mogu se smatrati već rešenim, imajući u vidu da Izveštaj tretira samo događaje iz 2020. godine i da nije “sačekao” njihovo okončanje. To je na primer slučaj sa presudom za paljevinu kuće novinara Milana Jovanovića iz Grocke, čiji su počinioci već osuđeni u 2021, ili za proces ustavnih reformi u oblasti pravosuđa, koji je još u toku i biće završen u dogledno vreme. Neki bitni slučajevi, za koje su iznete primedbe, jednostavno ne mogu se staviti “na dušu” državi i vladi, jer su rezultat objektivnih okolnosti. Na primer, položaj izbeglica i interno raseljenih osoba, kojih je u Srbiji i dalje najviše u Evropi, ili, pak velikog broja neprijavljenih slučajeva uznemiravanja i zlostavljanja u ranjivim grupama, poput romske populacije.\n Neutralna ocena je oznaka za one kategorije u kojima su izneti i pozitivni i negativni slučajevi, u istoj razmeri. Takođe, u onim kategorijama u kojima State department nije dao nijednu vrednosnu ocenu, već je samo naveo činjenice (Kategorije Election and Political Participation, Anti-semitism, HIV and AIDS social stigma i Acceptable conditions of work)\nPrevious Previous post: KONKURS ZA NAJBOLJI PROJEKAT “INOVACIJE U GLOBALNOJ BEZBEDNOSTI”\nNext Next post: DIJALOG O KOSOVU – NOVA RASKRSNICA


Antidoping agencija Republike Srbije izdala je novi džepni priručnik za 2019-u godinu kao vid pomoći ...\nU Beogradu je od 22-23.12. održan Seminar za Sudije golfa na temu Novih pravila golfa. ...\n11. 01. 2019 Aktuelnosti, Vesti\nAntidoping agencija Republike Srbije izdala je novi džepni priručnik za 2019-u godinu kao vid pomoći sportistima, trenerima, roditeljima, timskim lekarima i ostalim učesnicima u sistemu sporta, a sve u cilju boljeg upoznavanja sa listom zabranjenih supstanci, procedurom doping kontrole, mogućnostima za teraputskim izuzećem, dijetetskim suplementima, povredama antidoping pravila, primerima dozvoljenih lekova i drugim korisnim informacijama.\nPriručnik se može preuzeti OVDE\nListu zabranjenih supstanci za 2019. godinu možete preuzeti OVDE\n24. 12. 2018 Aktuelnosti, Članci, Vesti\nU Beogradu je od 22-23.12. održan Seminar za Sudije golfa na temu Novih pravila golfa. Seminar je otvorila generalni sekretar GAS, Irena S. Bogdanović, a zatim je reč predala glavnom sudiji GAS Goranu Pajkiću koji je učesnicima seminara u ova dva dana preneo sve važne informacije vezane za nova pravila golfa.\nPored sudija koji žele da obnove licencu, seminaru su prisustvovali i igrači golfa koji žele bliže da se upoznaju sa pravilima, ali i predstavnici golf klubova u zemlji koji se godišnje susreću sa preko 40 takmičarskih turnira i koji će se dalje pobrinuti da predstave pravila članovima svojih klubova.\nUz dosta dijagrama i video materijala R&A o 24 Pravila golfa, kao i aktivnim učešćem sa predavačem i dosta pitanja iz prakse vikend je protekao brzo i dinamično.\nSvi kandidati koji budu želeli da polažu ispit za sudije, imaće priliku već u drugoj polovini januara.\nNova pravila golfa doneće velike promene u celom golf svetu. Izdanje na engleskom jeziku dostupno je na internet strani R&A, dok Golf asocijacija Srbije priprema izdanje na srpskom jeziku koje će početkom godine biti dostupno svim golferima u Srbiji.\nU petak, 21. decembra 2018, u prostorijama Golf asocijacije Srbije na Adi Ciganliji održana je redovna godišnja Skupština GAS.\nSkupštini su prisustvovali predstavnici četiri kluba, profesionalnog udruženja kao i članovi komisija GAS. Pozdravivši sve prisutne, generalni sekretar GAS Irena S. Bogdanović započela je sednicu usvajanjem zapisnika sa prethodne Skupštine. Asistent generalnog sekretara, Jovana Trifunović podnela je izveštaj o radu i sprovedenim aktivnostima GAS u toku 2018.


Tramp doveo u pitanje sporazum sa Teheranom, EU ne odustaje – BiGportal.ba\nTramp doveo u pitanje sporazum sa Teheranom, EU ne odustaje\nAmerički predsednik Donald Tramp, uprkos najavama, nije u potpunosti odbacio sporazum sa Teheranom od pre dve godine\nAmerički predsednik Donald Tramp, uprkos najavama, nije u potpunosti odbacio sporazum sa Teheranom od pre dve godine, nalažući Kongresu da pronađe bolji način za rešavanje ovog problema. Evropska unija podsetila Trampa da se ne radi o unutrašnjem pitanju SAD, već o rezoluciju Saveta bezbednosti UN. Posledice Trampovog poteza još uvek nejasne.\nTramp je zapretio da će, ipak, opozvati američki pristanak na ovaj sporazum, ukoliko Kongres i saveznici SAD ne promene odredbe dogovora sa Teheranom.\nŠefica EU za bezbednost i spoljnu politiku Frederika Mogerini odmah je odbacila Trampov zahtev, navodeći da se sporazum primenjuje.\n“Sporazum nije unutrašnje pitanje SAD već je reč o rezoluciji Saveta bezbednosti UN. EU će nastaviti da ga u potpunosti podržava”, napisala je Frederika Mogerini na Tviteru. “Taj sporazum funkcioniše i sprečava tu zemlju da razvija nuklearno naoružanje”, rekla je Mogerini.\nGovoreći o sporazumu iz 2001. godine, kojim se Teheran obavezao da učini svoj nuklearni program potpuno transparentnim a da zauzvrat međunarodna zajednica ukine sankcije, Tramp je naveo da Iran ima istoriju pomaganja teroristima, posebno grupama čije su akcije usmerene protiv SAD.\nTramp je, takođe, rekao i da je sporazum sa Teheranom “jedan od najgorih u istoriji”, kao i da je ovim sporazumom tek privremeno usporen iranski nuklearni program.\n“Na osnovu svega toga, objavljujem da ne mogu i neću da potvrdim ovaj sporazum”, rekao je Tramp.\nPosledice ovakvog Trampovog poteza još nisu jasne, pre svega jer su ostale potpisnice sporazuma: EU, Rusija, Kina i Iran još ranije saopštili da novi pregovori jednostavno nisu mogući.\nGuteres se nada da se sporazum može spasiti\nGeneralni sekretar Ujedinjenih nacija Antonio Guteres rekao je da se nada da se nuklearni sporazum sa Iranom može spasiti, saopštio je portparol UN Stefan Dužarik, pošto je predsednik SAD Donald Tramp saopštio da ga neće potvrditi.\nDužarik je rekao da Gutereš smatra sporazum “velikim pomakom u konsolidovanju neširenja nuklearnog oružja”.


Erdogan: Cilj turskih operacija u Siriji su teroristi - Najnovije Vijesti\nErdogan: Cilj turskih operacija u Siriji su teroristi\nTurske vojne operacije na sjeveru Sirije nisu usmjerene protiv bilo koje države ili osobe i jedini cilj su im terorističke grupe, kazao je predsjednike Turske Recep Tayyip Erdogan. On je ranije izjavio da je Turska prisutna u Siriji u cilju „okončanja vladavine okrutnog Assada“.\n„Niko ne bi trebalo da sumnja u ovo pitanje koje se nameće iznova i iznova i niko ne bi trebalo da to komentariše na drugi način“, dodao je Erdogan.\nPosljednje izjave su u suprotnosti sa onima koje je on iznio u utorak, kada je kazao da je turska vojna operacija u Siriji, započeta u avgustu mjesecu, imala za cilje „okončanje vladavine tiranina al-Assada koji teroriše državu“.\nOvo je izazvalo iznenađenje u Rusiji, koja je zatražila pojašnjenje ovih komentara. Prema riječima savjetnika u Kremlju Yuryja Ushakova, ovo je pojašnjeno nakon telefonskog razgovora između ruskog i turskog predsjednika.\n„Mogu samo da kažem da je telefonski razgovor između našeg predsjednika i Erdogana obavljen juče i da se razgovaralo o turskom prisustvu u Siriji. Da, Erdogan je sve objasnio“, kazao je Ushakov novinarima u četvrtak, ne zalazeći u detalje.\nU četvrtak je i turski ministar inostranih poslova Mevlut Cavusoglu kazao da su operacije Ankare u Siriji usmjerene na borbu protiv Islamske Države (IS) i druge terorističke grupe.\n„Trenutno, u okviru operacije „Štit Eufrata“ usko sarađujemo sa našim partnerima i saveznicima. Naš cilj je da očistimo Siriju i ovaj region od Islamske Države, terorista i pobunjenika iz Al-Nusra fronta“, kazao je Cavusoglu na zajedničkoj konferenciji za medije sa ruskim ministrom inostranih poslova Sergeyom Lavrovim.\n„Nastavićemo da vodimo svoju politiku koja je u skladu sa ruskim stavom – tražićemo i naći političko rješenje za konflikt i pružiti sistematsku humanitarnu pomoć“, dodao je on.\nOn je kazao i da turska politika u pogledu Sirije „ostaje nepromijenjena“. „Mi sarađujemo sa drugim zemljama, ali vjerujemo da će naša bliska saradnja sa Rusijom biti mnogo korisnija“, kazao je Cavusoglu.\nBez političkog rješenja u Siriji, borba protiv Islamske Države bi mogla biti neefikasna. Lavrov je kazao da očekuje da će bliska rusko-turska saradnja o pitanju Sirije doprinijeti primjeni odluka međunarodne zajednice.


Novi Sad, 02. Septembar 2014. PR Objave: Saopštenje -\nPokrajinski sekretarijat za privredu, zapošljavanje i ravnopravnost polova raspisao je Javni konkurs za dodelu subvencija za refundaciju troškova ulaganja u materijalnu imovinu prilikom nove investicije, bilo da se radi o postojećim ili novim investitorima, namenjeni su i domaćim i stranim kompanijama, a maksimalan iznos subvencije po privrednom subjektu iznosi 50.000, odnosno 100.000 evra.\nZa investicioni projekat čija je minimalna vrednost ulaganja u naredne 3 godine 1.500.000 evra i kojim se u naredne 3 godine realizuje otvaranje najmanje 50 novih radnih mesta - maksimalna visina subvencije iznosi 50.000 evra;\nZa investicioni projekat čija je minimalna vrednost ulaganja u naredne 3 godine 3.000.000 evra i kojim se u naredne 3 godine realizuje otvaranje najmanje 100 novih radnih - maksimalna visina subvencije iznosi 100.000 evra.\nU slučajevima investiranja u nerazvijene opštine - Žitište, Čoku i Plandište, a radi podsticanja investicija i razvoja ovih opština, naophodan iznos visine ulaganja i broj novih otvorenih radnih mesta umanjuje se za 50%.\nsubvencije, javni konkurs, investicioni projekat\nPiraeus banka je uključila u svoju ponudu kredite sa subvencionisanom kamatnom stopom za održavanje... Više...\nq: 19 - t: 0.08587 sec